Analisis Teknikal USD/JPY – Timeframe H1 – 29/1/2019

Rundingan dagang Amerika Syarikat dan China dijadualkan berlangsung pada Selasa dan Rabu dan pasaran meletakkan harapan untuk kedua ekonomi besar dunia itu menemui jalan penyelesaian di atas ketidaksefahaman yang berlarutan sebelum ini. Rundingan sebelum ini dirumitkan oleh isu penahanan Ketua Pegawai Kewangan Huawei Technologies, Meng Wanzhou atas dakwaan melanggar sekatan yang dikenakan Amerika Syarikat ke atas Iran sebelum itu. Ini antara faktor yang menyumbang kepada kebimbangan pelabur terhadap dagangan dolar USD. Namun, matawang safe-haven Yen melihat situasi tersebut sebagai satu kelebihan di mana apabila risiko mula kembali melanda sentimen pasaran, permintaan terhadap matawang pulangan rendah akan meningkat dan Yen akan menjadi pilihan utama pelabur. Dagangan Isnin pada chart pasangan matawang USD/JPY mula menunjukkan penurunan harga dan memberi isyarat Yen kembali mendominasi pergerakan harga berbanding dolar USD. Harga didagangkan rendah dari paras Magic Pivot semalam turun melepasi support MagicS1 sebelum menyentuh paras support MagicS2 pada indicator Moshed Magic Line. Harga kembali pantul semula sebelum menutup dagangan semalam sekitar paras support MagicS1.
Pada sesi pasaran Asia pagi ini pula, harga yang memulakan dagangan berhampiran paras Magic Pivot 109.348 kemudiannya terus membuat penurunan ke paras support 109.118 (MagicS1) dan menguji paras terendah dagangan harian semalam yang turut dilihat berada pada zon RBS (resistance become support). Jika harga meneruskan penurunan ke paras lebih rendah, harga dilihat akan turun menuju ke paras sekitar 108.922 (MagicS2) sebelum zon RBS lebih rendah pada USD/JPY sekitar paras resistance 108.629 (MagicS3) berpotensi menjadi destinasi penurunan harga yang seterusnya.
Namun, jika kenaikan harga pada dagangan hari ini melepasi paras Magic Pivot 109.348, harga berkemungkinan membuat kenaikan semula menuju ke paras resistance 109.544 (MagicR1). Seterusnya, kenaikan diteruskan lagi untuk harga menguji pula paras resistance yang berada di paras lebih tinggi iaitu pada sekitar paras 109.774 (MagicR2). Dan sekiranya harga masih mengekalkan momentum kenaikan, pasaran akan kembali memberi tumpuan pada zon resistance USD/JPY sebelum ini di mana harga dijangka akan menguji paras 109.970 (MagicR3).
 Pantau sentimen pasaran semasa dan faktor-faktor yang mempengaruhinya di mana akan memberi impak terhadap pergerakan harga pada chart pasangan matawang safe-haven USD/JPY. Jadikan indicator Moshed Magic Line sebagai indicator tambahan tetap dalam analisis teknikal harian anda untuk melihat  sendiri keberkesanannya.

Paras support: 109.118, 108.922, 108.692.
Paras resistance: 109.544, 109.774, 109.970.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Matawang GBP Melantun Semula Selepas Data Pekerjaan UK

Matawang GBP bergerak turun-naik (volatile) yang jelas dilihat pada pair GBP/USD, EUR/GBP pasangan matawang GBP yang lain. Ini berikutan selepas pengumuman data pekerjaan UK pada pukul 4.30 petang pada Selasa.
Data yang dikeluarkan Pejabat Statistik menunjukkan bacaan yang mengecewakan dengan kadar gaji (Average Earning Index) hanya merekodkan kenaikan 2.6% berbanding jangkaan 2.7%. Data tuntutan pengangguran (Claimant Count) pula menunjukkan pertambahan tuntutan pengangguran yang tinggi sehingga 31,200 berbanding jangkaan 13,300.
Kadar pengangguran pula kekal di paras 4.2% menepati jangkaan pasaran dan tidak berubah daripada catatan sebelum ini.
 Matawang GBP dilihat melemah selepas data ini dikeluarkan disebabkan bacaan yang kurang memberangsangkan dan meleset daripada jangkaan. Namun, kelemahan itu tidak berpanjangan setakat pada pukul 5 petang, dengan matawang GBP dilihat menguat semula ketika ini.
Pengukuhan ini pula mungkin disebabkan oleh peningkatan tambahan pekerjaan sebanyak 197,000 yang melebihi jangkaan pasaran.
Data hari ini bagaimanapun dilihat bergerak dinamik ke arah unjuran yang telah dibuat oleh Bank of England (BoE) yang mana mengekalkan jangkaan kenaikan kadar faedah pada Ogos depan.


Analisis WTO Terhadap Ketegangan Perdagangan Yang Semakin Memuncak

Pada hari Rabu, World Trade Organization (WTO) telah mengeluarkan laporan tentang sekatan perdagangan dalam kalangan negara-negara G20. WTO melihat bahawa sekatan perdagangan yang didirikan oleh ekonomi utama dapat menjejaskan pemulihan ekonomi global dan kesannya sudah mulai kelihatan.
“Peningkatan ketegangan perdagangan yang berterusan ini dapat menimbulkan ancaman serius terhadap pertumbuhan dan pemulihan ekonomi di semua negara. Kini kita telah mula dapat melihat tanda-tanda ” kata Ketua Pengarah WTO, Roberto Azevedo dalam satu kenyataan.
Berdasarkan penunjuk tinjauan perdagangan suku tahunan WTO yang dikeluarkan pada bulan Mei menunjukkan perdagangan akan tumbuh lebih perlahan pada suku kedua daripada yang pertama.
Salah satu komponen komposit penunjuk hadapan itu adalah data pengangkutan udara antarabangsa dari Persatuan Pengangkutan Antarabangsa (IATA), yang dikeluarkan pada bulan Mei pada hari Rabu.
 IATA berkata permintaan kargo udara dijangka berkembang dengan “sederhana 4.0 peratus” pada 2018, kurang daripada 4.5 peratus yang diramalkan pada bulan Disember.
Kami masih menjangkakan permintaan akan bertambah, namun dengan peningkatan tarif akan menghambat jangkaan tersebut – kata Ketua Pengarah IATA Alexandre de Juniac dalam satu kenyataan.
Analisis WTO mendapati negara-negara G20 memperkenalkan 39 sekatan perdagangan baru antara pertengahan Oktober tahun lepas dan pertengahan Mei tahun ini, dua kali ganda daripada kadar sebelumnya dan hal ini telah menjejaskan perdagangan besi dan keluli, plastik dan kenderaan.
Walaubagaimanapun, WTO tidak menyebut mana-mana negara tertentu, tetapi sejak permulaan tahun ini Presiden U.S. Donald Trump telah melancarkan beberapa siri tarif sebagai hukuman perdagangan yang tidak adil kepada sekutu ekonominya.
Ketidakpastian ini yang kebanyakkan didorong oleh sekatan perdagangan boleh menyebabkan pemulihan ekonomi semakin sukar, kata laporan WTO. Justeru ekonomi G20 perlu menggunakan semua cara untuk memperbaiki situasi dan mempromosikan pemulihan perdagangan lebih banyak.


Analisis Teknikal AUD/USD – Timeframe H1 – 23/11/2018

Pergerakan harga pada chart pasangan matawang AUD/USD pada dagangan semalam dilihat agak mendatar dan bergerak turun naik di sekitar paras Magic Pivot pada indicator Moshed Magic Line semalam. Aussie yang mengukuh pada hari sebelumnya kemudian didagangkan lemah kembali setelah tumpuan pasaran beralih ke arah perkembangan Brexit yang memberi impak besar dalam pasaran semalam dan juga tiada data ekonomi di Australia yang menggerakkan nilai dollar AUD. Perkembangan perang dagang antara AS-China masih menjadi salah satu tumpuan pelabur namun kedua-dua pihak dilihat menampakkan usaha untuk rundingan yang lebih positif untuk masa depan hubungan dagang mereka. Harga yang cuba membuat penurunan semalam dilihat gagal melepasi paras 0.72400 setelah beberapa kali mengujinya sebelum menutup harga di sekitar paras Magic Pivot semula.
Bersambung pada sesi pasaran Asia hari ini, harga masih dilihat bergerak mendatar sejak awal sesi bermula di sekitar paras Magic Pivot 0.7252 dan sedikit membuat penurunan menjelang pembukaan sesi pasaran Eropah. Jika harga dilihat terus membuat penurunan, paras support pada 0.7236 (MagicS1) dilihat paras awal yang akan dituju harga untuk menguji paras terendah harian pada dagangan semalam. Harga yang menyambung penurunan berkemungkinan menuju pula ke paras support pada 0.7218 (MagicS2). Dan seterusnya jika harga masih mengekalkan penurunan yang dibuat, harga boleh mencecah penurunan sehingga ke paras sekitar 0.7202 (MagicS3).
Namun, jika harga kembali membuat kenaikan melepasi paras Magic Pivot hari ini, harga bakal menguji paras ketinggian semasa yang dicapai pada kenaikan Rabu lalu di sekitar paras resistance 0.7270 (MagicR1). Kenaikan harga seterusnya akan menguji pula zon minor SBR (support become resistance) pada chart iaitu sekitar paras 0.7286 (MagicR2). Sekiranya harga masih meneruskan pendakiannya, paras resistance pada 0.7304 (MagicR3) dilihat akan menjadi destinasi kenaikan harga yang seterusnya.
 Terus mengikuti perkembangan perang dagang AS-China dan juga ekonomi di Australia yang mempengaruhi pergerakan harga pada chart AUD/USD. Gunakan indicator Moshed Magic Line sebagai panduan tambahan anda dalam mendapatkan analisis teknikal harian yang lebih berkualiti.

Paras support: 0.7236, 0.7218, 0.7202.
Paras resistance: 0.7270, 0.7286, 0.7304.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD – Analisis Teknikal – 3/11/2017

EUR/USD  – Analisis Teknikal – 3/11/2017

Key Resistance masih di sekitar harga 1.1700, dan ia berpotensi untuk dicapai bagi membentuk new HH bagi wave retracement kenaikan ketika ini sebelum EUR/USD bearish. Secara teknikal, momentum wave menunjukkan potensi masih kuat ke arah bearish selagi harga masih berada di bawah paras harga 1.1700.
 Jika bearish target terhampir adalah MagicS1 1.1614/00 atau ke MagicS2 hari ini iaitu 1.1580 ataupun berkemungkinan akan mencapai ke harga yang lebih rendah iaitu 1.1550. Walaubagaimanapun, jika ia breakout 1.1700, EUR/USD berkemungkinan akan mencapai ke resistance seterusnya 1.1730.
Anda ingin belajar cara bagaimana untuk menganalisis pasaran secara teknikal? KLIK SINI


Sentimen Semasa yang Masih Belum Pulih Memberi Kesan Kepada Dagangan Matawang Utama

Dalam sesi Eropah, Dollar Australia didagang pada tahap yang stabil manakala Dollar New Zealand diniagakan menjunam gara-gara ketegangan geopolitik di seluruh dunia yang menjejaskan sentimen.
AUD/USD diniaga sedikit berubah pada 0.7499 menjauhi paras terendah dalam tempoh sebulan yang dicapai pada Selasa.
AUD/USD, 30 minit
Pilihanraya Presiden di Perancis serta ketegangan hubungan AS dan Syria termasuk isu Korea Utara menambah kegelisahan pasaran semasa.
 Kumpulan mogok Tentera Laut AS juga telah dihantar ke barat Pasifik yang digambarkan oleh Presiden Trump sebagai armada. Dalam masa yang sama, media kerajaan Korea Utara memberi amaran untuk melancarkan serangan nuklear jika berlaku sebarang pencerobohan oleh AS.
Kiwi menjunam sebanyak 0.14 peratus kepada 0.6950.
NZD/USD, 30 minit
US Dollar Index, yang mengukur kekuatan US Dollar kali terakhir dinilai berbanding enam matawang utama iaitu 100.57.
Perlaksanaan Tarif Seperti yang Dirancang Oleh Trump Bakal Mewujudkan Risiko Ekonomi Baru : John Williams


Pound Kembali Melonjak, Brexit Bakal Ada Penangguhan Lagi?

Dolar Amerika Syarikat masih  bergerak stabil dalam pasaran dengan pasaran kembali mengurangkan jangkaan kebarangkalian pemotongan kadar oleh Federal Reserve (Fed) sehingga 50 mata asas pada minggu hadapan.
Mengikut undian Reuters ke atas tinjauan pakar-pakar ekonomi, telah hampir 95% menjangkakan pemotongan kadar kepada 25 mata asas, hanya 2 menjangka penurunan agresif sehingga 50 mata asas, dan 2 percaya Fed akan mengekalkan kadar.
Para pelabur hari ini teruja menantikan keputuusan penetapan polisi monetari pada mesyuarat bank pusat Eropah hari ini dengan jangkaan European Central Bank (ECB) akan menyampaikan polisi yang longgar.
Data PMI perkilangan dan perkhidmatan di Zon Eropah yang dikeluarkan pada sesi dagangan Eropah semalam mencatatkan bacaan yang lemah menguatkan lagi jangkaan penurunan kadar oleh ECB.
Hasil pulangan 10-tahun Jerman juga menurunan daripada -0.34% kepada -0.39% menghampiri rekod paras terendah. Hasil perbendaharaan 2-tahun Amerika Syarikat turut menurun daripda 1.83% kepada 1.80% sementara hasil pulangan 10-tahun pula jatuh kepada 2.04% daripada 2.08%.
 Perkembangan di Britain pula, Boris Johnson telah mengangkat sumpah sebagai Perdana Menteri United Kingdom yang baru menggantikan Theresa May yang telah sah meletak jawatan.
Namun, pasaran tidak terjejas ekoran pergerakan harga telah menyerap lebih awal ke arah jangkaan pengumuman Boris sebagai pemimpin. Sebaliknya, Pound Sterling kembali melonjak dengan kemungkinan bakal ada satu lagi penangguhan untuk tarikh akhir Brexit.
Namun, dagangan Sterling masih kekal berisiko dengan jangkaan beberapa lagi jawatan penting di dalam kementerian yang akan meletak jawatan kerana enggan berkhidmat di bawah Boris Johnson disebabkan prinsip pendirian yang berbeza.
Matawang dolar AUD pada sesi Asia hari ini bakal memberi reaksi daripada ucapan Gabenor bank pusat Australia, Phillip Lowe pada ucapannya berkenaan inflasi dan ekonomi di Sydney. Reserve Bank of Australia (RBA) masih dijangkakan akan meneruskan pelonggaran pada polisi monetari.
Petunjuk yang agak bercampur-campur pada ketegangan politik terbaru membabitkan Korea Utara dan Arab Saudi turut menjadi kebimbangan buat pasaran. Dalam pada itu juga, pasaran menantikan perkembangan pada rundingan dagang antara Amerika Syarikat dan China pada pertemuan minggu hadapan di Beijing.


News Penting yang Berpotensi Memberi Impak Besar Buat Pasaran Minggu Ini (27 Februari-3 Mac 2017)

Data GDP dari Amerika Syarikat, Australia, Kanada termasuk termasuk beberapa data penting yang lain dijangka akan menjadi tumpuan sepanjang minggu ini. Minggu lalu menyaksikan US Dollar didagang bercampur-campur berikutan sentimen yang telah mempengaruhi sesi dagangan sepanjang minggu.
1.Data GDP Amerika Syarikat – 28 Februari 2017 (Selasa, 9.30pm)
Pada suku ketiga yang lalu, ekonomi Amerika Syarikat berkembang lebih cepat dan mencatatkan prestasi yang agak baik dalam tempoh dua tahun. Pertumbuhan yang dicatat pada suku ketiga yang lalu juga merupakan yang paling kukuh sejak suku ketiga tahun 2014. Bagi suku keempat, data KDNK AS dijangka akan mencapai angka 2.1 peratus.

 Data Keyakinan Pengguna Amerika Syarikat – 28 Februari 2017 (Selasa, 11.00pm)

Data ini dilaporkan merosot berbanding jangkaan penganalisis pada bulan Januari yang lalu kepada 111.8. Bacaan yang lebih rendah ini dikatakan berpunca daripada prospek perniagaan yang agak lemah, termasuklah data pekerjaan dan pertumbuhan upah yang agak mengecewakan pasaran. Walau bagaimanapun, data ini dijangka akan meningkat pada bulan-bulan yang akan datang.

 Data GDP Australia – 1 Mac 2017 (Rabu, 8.30am)

Ekonomi Australia dilaporkan menguncup sebanyak 0.5 peratus pada suku ketiga sedangkan pasaran menjangkakan pertumbuhan sebanyak 0.2 peratus. Ini merupakan bacaan negatif yang pertama dalam tempoh lebih lima tahun. Namun begitu, penganalisis kekal menjangkakan bahawa ekonomi akan pulih dalam tempoh beberapa bulan akan atang berikutan kenaikan terhadap harga komoditi. Bagi suku keempat, ekonomi Australia dijangka akan berkembang sebanyak 0.7 peratus pada suku keempat.

 Keputusan Kadar Kanada – 1 Mac 2017 (Rabu, 11.00pm)

Bank Pusat Kanada dijangka akan mengekalkan kadar pada bacaan 0.5 peratus berikutan ketidaktentuan global terutamanya di Amerika Syarikat. gabenor Stephen Poloz mengatakan bahawa bank pusat prihatin terhadap dasar perdagangan Amerika Syarikat dan kesannya terhadap ekonomi Kanada. Dalam mesyuarat kali ini, BoC juga dikatakan akan mengekalkan unjuran pertumbuhan Kanada pada bacaan 2.1 peratus.

 Data Pembuatan PMI AS – 1 Mac 2017 (Rabu, 11.00pm)

Data ini direkod meningkat pada bulan Januari untuk bulan ke 92 berturut-turut kepada 56 mata. Bagi pengumuman kali ini, data PMI dijangka akan meningkat sebanyak 56.1 mata.

 Data Inventori Minyak Mentah AS – 1 Mac 2017 (Rabu, 11.30pm)

Bekalan minyak mentah di AS meningkat sebanyak 564,000 tong pada minggu berakhir 17 Februari lalu, sekali gus mengetepikan ramalan peningkatan sebanyak 3.5 juta tong.

 Data GDP Kanada – 2 Mac 2017 (Khamis, 9.30pm)

Ekonomi Kanada berkembang sebanyak 0.4 peratus pada bulan November selepas penguncupan sebanyak 0.3 peratus pada bulan sebelumnya. Pengembangan ini disumbangkan oleh sektor perlombongan, minyak dan gas serta aktiviti perkilangan dan pembinaan. Bagi bulan Disember, penganalisis menjangkakan kadar pertumbuhan sebanyak 0.3 peratus.

 Data Tuntutan Pengangguran AS – 2 Mac 2017 (Khamis, 9.30pm)

Bilangan rakyat Amerika yang memfailkan tuntutan faedah pengangguran meningkat sedikit daripada minggu sebelumnya dengan peningkatan sebanyak 244,000 individu. Walau bagaimanapun, purata tuntutan dalam masa empat minggu menjunam sebanyak 4000 kepada 241,000. Tuntutan pengangguran bagi minggu ini dijangka meningkat kepada 242,000 individu.
Teruskan mendapatkan update penting dan perkembangan terkini dari semasa ke semasa di Moshedcotcom ya!
Trump Semakin Kesuntukan Masa : Barclays


EUR/USD Berlegar Di Paras Terendah 20 Tahun Menjelang Laporan NFP AS

Selepas pamerkan pengukuhan sebelum ini, US dolar mula memperlahankan rentaknya dengan pergerakan lebih suram pada dagangan Khamis semalam sementara pelabur sedang berwaspada menantikan terbitan laporan data pekerjaan NFP Amerika Syarikat (AS) pada sesi New York sebentar lagi.
Pengukuhan US dolar yang disokong oleh sentimen hawkish kenaikan kadar oleh Federal Reserve (Fed) kembali terhad dengan perhatian terhadap data pekerjaan dengan kadar pertambahan pekerjaan AS untuk bulan Jun diramalkan sedikit menurun berbanding Mei.
Situasi ini dilihat sedikit mengurangkan tekanan terhadap kebanyakan mata wang utama yang lain dalam pasaran untuk meningkatkan semula berbanding US dolar.
Namun, Euro gagal memanfaatkan ruang tersebut ekoran tekanan ekonomi Eropah dengan industri tenaga dinilai akan semakin kritikal kesan krisis bersama Rusia.

Oleh sebab itu, pergerakan harga pada carta pasangan mata wang EUR/USD semalam dilihat masih mengekalkan corak penurunannya dan gagal untuk membuat kenaikan.
Kenaikan pada awalnya dilihat pada sesi Asia semalam ke paras 1.02200, namun harga menyambung semula penurunan ke zon support 1.01600 yang turut diuji pada dagangan Rabu lalu.
Pergerakan harga kekal dalam trend bearish dengan isyarat harga yang bergerak di bawah paras halangan Moving Average 50 (MA50) pada rangka masa 1 jam di carta EUR/USD.
 Dengan jangkaan untuk Euro kekal bergerak lemah berbanding US dolar, harga bakal turun lebih rendah lagi melepasi support 1.01600 dengan sasaran menuju pula ke paras sekitar 1.01000.
Mencecah paras tersebut akan merekodkan paras terendah terbaru 20 tahun lagi untuk carta EUR/USD.
Walaupun begitu, pelabur masih akan memantau kenyataan oleh Presiden European Cental Bank (ECB) Christine Lagarde yang sebelum ini telah memberi isyarat kenaikan kadar faedah sebanyak 25 mata asas untuk mesyuarat polisi edisi Julai.
Justeru, jika Euro berjaya mengukuh semula, pelabur berkemungkinan akan menyaksikan lonjakan semula harga dengan rintangan awal pada paras 1.02400 dilihat bakal diuji.
Memberi isyarat perubahan trend bullish, harga seterusnya akan meneruskan kenaikan menuju pula ke paras 1.03000 sebelum kenaikan lebih tinggi bakal kembali mencapai ke zon 1.04000.
Pelabur akan lebih berwaspada pada sesi dagangan terakhir untuk minggu ini dengan tumpuan utama akan terarah kepada laporan data pekerjaan NFP AS.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Jualan Runcit Naik di Australia Petanda Tekanan Inflasi?

Jualan runcit Australia meningkat pada Oktober yang menyaksikan peningkatan tiga bulan berturut-turut. Peningkatan ini menunjukkan pengukuhan pertumbuhan perbelanjaan pengguna.
Jualan runcit meningkat sebanyak 0.5% kepada $25.616 billion tanpa mengambilkira jualan musim perayaan (seasonally adjusted) lebih rendah dari catatan September iaitu 0.6%. Penganalisis menjangkakan peningkatan jualan runcit sebanyak 0.3%.
Jualan runcit merupakan data yang mempunyai hubungkaiit yang tinggi dengan perbelanjaan pengguna yang merupakan 50% daripada Keluaran dalam negara kasar (KDNK) negara Australia.
 Peningkatan ini banyak disumbangkan oleh jualan makanan, barangan rumah, kafe dan restoran yang menstabilkan semula kejatuhan dalam jualan runcit pakaian. Pertumbuhan yang tinggi dicatatkan di Queensland, Victoria, dan South Wales.
Perbelanjaan runcit meningkat sepanjang tahun lepas, tetapi tidak mengalami kejatuhan sejak Ogos 2015. Peningkatan perbelanjaan baru-baru ini menyumbang kepada peningkatan jualan sehingga Krismas.
The Reserve Bank of Australia (RBA) mengatakan, perbelanjaan pengguna yang semakin berkembang tetapi semakin perlahan baru-baru ini.
Secara keseluruhan, ekonomi Australia sedang berkembang di paras terpantas dalam industry berat dari segi pertumbuhan. KDNK Australia berkembang secara tahunan di paras 3.1% pada suku pertama dan 3.3% pada suku kedua.


Trader Berjaga-jaga, GBP/USD Dah Berhenti Melonjak!

Penganalisis mula menilai jangkaan awal bagi perubahan arah untuk pergerakan mata wang US dolar selepas paparkan prestasi merosot sepanjang minggu ini.
Data keluaran dalam negara kasar (KDNK) Amerika Syarikat (AS) untuk suku ketiga yang diterbitkan di sesi New York malam tadi telah mengubah kembali jangkaan untuk Federal Reserve (Fed) bakal meneruskan pengetatan dasar yang agresif untuk dua baki mesyuarat tahun ini.
Isyarat pengukuhan awal bagi US dolar ini dilihat kembali memberi tekanan semula kepada corak pengukuhan Pound sebelum ini yang menerima tempias positif pelantikan Rishi Sunak sebagai Perdana Menteri UK yang baru.
Pelabur akan menantikan keputusan mesyuarat polisi bank pusat England (BOE) dan FOMC pada minggu hadapan untuk petunjuk arah lebih jelas bagi kedua-dua mata wang itu.

Menilai pergerakan harga pada carta pasangan mata wang GBP/USD, corak yang dipaparkan lebih mendatar pada Khamis semalam selepas lonjakan lebih 200 pips selama 2 hari berturut-turut.
Harga yang berlegar di zon rintangan 1.16500-1.16000 dilihat sedikit menyusur ke sekitar 1.15500 sehingga ke sesi New York semalam.
 Menyambung dagangan pada sesi Asia pagi Jumaat ini, harga berlegar di paras sokongan Moving Average 50 (MA50) pada rangka masa 1 jam di carta GBP/USD yang akan menjadi penilaian buat pelabur untuk arah harga selanjutnya.
Jika harga masih mampu mengekalkan pergerakan menaik seperti sebelum ini, melepasi zon penting 1.16000 seterusnya akan menjangkakan kenaikan sehingga mencapai ketinggian 1.18000.
Mencapai paras tersebut telah mencatatkan paras tertinggi terbaru harga untuk tempoh dagangan 9 minggu.
Sebaliknya, jika harga susut di bawah paras sokongan MA50 di samping pengukuhan lebih ketara US dolar menekan Pound, harga boleh susut menuju zon tumpuan pada 1.15000.
Isyarat lebih jelas untuk perubahan trend bearish akan menjangkakan harga untuk meneruskan penurunan ke paras tumpuan sebelum ini sekitar 1.13000 atau 1.12000 semula.
Lihat gmabar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Emas Sambung ‘Terjun Pandalela’

Sesi Eropah pada Jumaat semakin rancak melihatkan pergerakan turun naik harga yang lebih agresif dalam pasaran dengan tertumpu pada pengukuhan yang dipamerkan US dolar.
Berkemungkinan pelabur kembali cenderung ke arah sentimen berisiko dan lebih berwaspada menjelang laporan data pekerjaan NFP Amerika Syarikat (AS) pada malam ini.
Antara pergerakan volatile dilihat pada dagangan emas dengan harga pada carta XAU/USD telah pamerkan terjunan semula di bawah paras penting 1900.00.
Setakat sesi Eropah, harga telah mencatatkan penurunan harian sekitar 400 pips menuju ke paras sokongan harga pada 1875.00.
Namun pergerakan harga masih rancak sekitar jam 5 petang waktu tempatan namun bergelar di bawah paras 1900.00 yang menjadi zon RBS (resistance become support) sebelum ini.
Dengan tekanan dari US dolar, harga bakal terus ditekan lebih rendah untuk cuba melepasi pula paras sokongan 1875.00 sebelum menuju ke zon support sekitar 1850.00.
 Walau bagaimanapun pelabur akan tetap berwsapada dengan jangkaan peningkatan semula harga emas jika sentimen berubah.
Kenaikan semula harga dijangka akan ke paras 1900.00 untuk menguji zon SBR (support become resistance) tersebut.
Pergerakan agresif harga bakal bersambung sehingga ke sesi New York pula dengan laporan data pekerjaan NFP dengan jangkaan bacaan data yang lemah.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Trend Masih Bullish, Namun Kenaikan GBP/USD Terhalang Di Paras $1.24000

Carta harga pasangan mata wang GBP/USD kembali paparkan corak kenaikan harga semula pada Khamis semalam, mengekalkan pergerakan trend bullish.
Pada Rabu lalu harga telah berjaya melonjak sedikit melepasi paras 1.24000 untuk catatkan paras tertinggi terbaru 5 minggu sebelum pamerkan penurunan semula di sesi New York hari tersebut.
Penurunan harga walau bagaimanapun masih tidak melepasi paras sokongan Moving Average 50 (MA50) pada pergerakan rangka masa 1 jam di carta GBP/USD, menunjukkan belum berlaku perubahan trend.
US dolar yang bergerak suram semalam menunjukkan penyusutan menuju penghujung sesi New York, mendorong kenaikan harga berlaku setelah pelabur menyaksikan harga mendatar di sesi Asia dan Eropah sebelumnya.
Pound masih dijangka mampu mengatasi US dolar susulan terbitan data inflasi UK yang masih berada di paras yang tinggi, menjangkakan bank pusat England (BOE) akan meneruskan pengetatan dasarnya.
Kenaikan semula harga semula dilihat menuju ke paras rintangan 1.24000, sebelum harga perlahan di bawah paras tersebut bersambung pada pembukaan sesi Asia pagi ini (Jumaat).
Harga dijangka akan menyambung lagi kenaikan setelah menembusi rintangan 1.24000 sebelum sasaran seterusnya menuju ketinggian 1.25000 pula.
 Berjaya mencapai paras tersebut akan mencatatkan paras tertinggi terbaru harga untuk tempoh dagangan 7 bulan.
Namun, jika paras 1.24000 kekal menghalang harga dari naik lebih tinggi, sebaliknya harga membuat penurunan semula, zon 1.23000 dilihat bakal diuji harga.
Susut lebih rendah melepasi zon tersebut dilihat akan menuju ke zon tumpuan berikutnya pada 1.22000.
Pelabur akan lebih berwaspada di penghujung dengan jangkaan pergerakan harga yang tidak menentu dan menambahkan lagi risiko pada dagangan.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Minyak Mentah Merosot Selepas Rekod Dua Hari Kenaikan

Harga minyak mentah merosot ketika ini selepas merekod kenaikan dua hari berturut-turut. Harga pasaran hadapan minyak mentah WTI susut 0.43% pada harga $50.70 setakat pukul 11.14 malam Sementara itu, harga minyak brent di ICE Futures Exchange London susut 0.60% kepada $56.27 setong.
Peningkatan harga minyak pada sesi Asia sehingga awal sesi Eropah hari ini didorong oleh kenyataan Arab Saudi pada hari Isnin yang akan memulakan pengurangan eksport minyak pada bulan November.
 Kemajuan dalam rundingan pemotongan pengeluaran minyak OPEC dan bukan pengeluar OPEC termasuk Rusia bertujuan mengurangkan lebihan pengeluaran minyak dan menstabilkan harga pasaran.
Pedagang minyak memberi tumpuan terhadap laporan bulanan OPEC pada khamis pagi dan laporan bulanan International Energy Agency (EIA) pada hari yang sama untuk melihat jangkaan permintaan dan penawaran.
Sementara itu, penganalisis menjangkakan data bekalan mingguan oleh American Petroleum Institute (API) hari ini akan merekodkan bekalan minyak yang lebih rendah bagi minggu lalu. Antara tumpuan pasaran juga adalah kepada laporan oleh U.S. Energy Information Administration (EIA) pada hari Khamis.


GDP U.S Meningkat 3.1% Pada Suku Tahun Kedua.

Ekonomi U.S mencatat pertumbuhan yang lebih pantas pada suku tahun kedua, melebih paras jangkaan sekaligus merupakan pertumbuhan tertinggi dalam tempoh 2 tahun. Namun ekonomi U.S mungkin akan bergerak perlahan pada suku tahun ketiga rentetan daripada badai Harvey dan Irma.
Gross domestic product (GDP) meningkat 3.1% pada kadar tahunan bagi fasa April-Jun berdasarkan kenyataan yang dikeluarkan oleh Jabatan Perdagangan. Pertumbuhan ini adalah disebabkan peningkatan dalam pelaburan inventori.
Para pakar ekonomi menjangkakan bahawa pertumbuhan GDP suku tahun kedua hanyalah pada kadar 2.7%.
 Beberapa pakar ekonomi berpendapat bahawa badai Harvey yang melanda Texas telah menyebabkan kejatuhan dalam jualan runcit, pengeluaran industri, pembinaan rumah dan jualan rumah pada bulan Ogos hanya akan memberi impak yang sedikit pada pertumbuhan ekonomi bagi suku tahun ketiga.
Kenyataan yang senada juga oleh Gus Faucher yang merupakan ketua ekonomi PNC Financial Services ” Impak terhadap ekonomi negara adalah sangat sedikit.”
Pertumbuhan ekonomi pada suku tahun ketiga dijangka akan mencatat pada kadar 3.4%. Data terbaru sektor pekerjaan Amerika Syarikat merekod tambahan 237,000 pada Ogos lebih daripada jangkaan pasaran 185,000. Walaubagaimanapun, data pada Julai telah dikaji semula daripada 178,000 kepada 201,000.
Terdapat tambahan 33,000 pekerjaan dalam sektor pembuatan barangan di mana tambahan sebanyak 16,000 dalam sektor pembuatan dan 18,000 dalam sektor pembinaan. Sektor perkhidmatan pula menambah sebanyak 204,000 pekerjaan pada tempoh sama.


Apa Kesan Pergerakan AUD/USD Selepas Mesyuarat RBA?

Menjadi tumpuan di sesi Asia pada Selasa adalah mesyuarat polisi monetari bank pusat Australia khususnya buat pedagang mata wang dolar Australia.
Reserve Bank of Australia (RBA) teah mengekalkan kadar faedah di paras terendah 0.10% untuk mesyuarat terakhir tahun ini setelah kadar diturunkan ke paras tersebut pada mesyuarat sebelum ini.
RBA menyatakan bahawa kadar tersebut akan dikekalkan sekurang-kurangnya sehingga 3 tahun lagi sementara program pelonggaran kuantitatif dikekalkan A$100 bilion pada November.
Susulan keputusan mesyuarat tersebut, dolar Australia tidak menunjukkan reaksi yang ketara namun kekal meneruskan kenaikan sejak awal sesi Asia bermula pada kadar yang perlahan.
Pada carta pasangan mata wang AUD/USD, harga telah menunjukkan kenaikan semula di sesi Asia selepas harga menjunam sekitar 70 pips dari zon resistance 0.74000 semalam.
Penurunan harga dilihat lebih dipengaruhi oleh faktor pengambilan keuntungan (profit-taking) bagi dagangan US dolar yang berterusan lemah sebelum ini.
 Harga yang turun di bawah paras halangan Moving Average 50 (MA50) pada rangka masa 1 jam pergerakan harga memberi petunjuk awal perubahan trend bearish.
Penurunan harga telah kembali menguji zon RBS (resistance become support) 0.73400 sebelum kenaikan pada sesi Asia pagi ini.
Harga membuat kenaikan ke paras halangan MA50 dan jika harga berjaya melepasi paras tersebut, resistance 0.74000 akan kembali diuji semula.
Kenaikan lebih tinggi melepasi zon resistance tersebut akan merekodkan paras tertinggi terbaru pada carta AUD/USD sejak Julai 2018.
Namun jika harga terus turun lebih rendah di bawah zon RBS 0.73400, penurunan seterusnya bakal menguji paras sokongan pada 0.73000.
Lihat gambar carta pasangan mata wang AUD/USD di bawah untuk rujukan analisis teknikal anda.


USD/JPY – Harga Bertenggek Pada ¥135.00, Malam Ini Mungkin Buat Kejutan

Berbanding pergerakan menurun harga minggu lalu, carta pasangan mata wang USD/JPY pada minggu ini dilihat lebih memaparkan pergerakan mendatar ketika pasaran menantikan terbitan data ekonomi penting.
Mata wang US dolar dan Yen dilihat didagangkan agak setara di awal minggu, namun situasi dijangka bakal berubah setelah data inflasi Amerika Syarikat (AS) diterbitkan di sesi New York sebentar lagi.
Jika dilihat perbandingan harga minggu lalu, harga telah menjunam dari paras ketinggian 137.700 hingga mencecah 133.500.
Namun setelah meningkat semula sedikit, pergerakan harga sejak awal minggu hingga hari ini (Rabu) mendatar di zon 135.000.
Pelabur melihat terdapat isyarat awal untuk pergerakan bullish dengan harga yang bergerak di atas paras sokongan Moving Average 50 (MA50) pada rangka masa 1 jam di carta USD/JPY tersebut, namun data inflasi AS dinantikan terlebih dahulu.
Sekiranya harga berjaya dipacu naik menjauh dari zon 135.000, kenaikan berkemungkinan mampu mencapai semula zon 137.000 seperti minggu sebelum ini.
 Paras ketinggian 137.700 menanti untuk dicabar lagi oleh harga sebelum rekod ketinggian terbaru berjaya dicatatkan lagi.
Namun sebaliknya pula jika harga menjunam di bawah zon 135.00 dan menembusi paras sokongan MA50 yang akan menjadi indikasi awal untuk harga menyambung pergerakan bearish.
Penurunan akan kembali dilihat menuju zon sokongan yang dicecah minggu lalu pada 133.500.
Jika zon tersebut gagal melantunkan kembali harga, penurunan bakal diteruskan ke paras terendah yang baru dengan sasaran menuju hingga 132.000.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kadar Faedah di UK Dikekalkan, Sentimen Brexit Masih Berisiko

Matawang dolar USD kembali menunjukkan peningkatan pada dagangan Khamis semalam selepas merudum susulan kenyataan oleh Federal Reserve yang mengejutkan pasaran dengan mengabaikan rancangan untuk menaikkan kadar faedah pada tahun ini, memberi isyarat bahawa kitaran polisi kenaikan kadar bakal berakhir.
Fed telah memberikan isyarat dovish terhadap pasaran selepas kadar faedah dikekalkan dalam mesyuarat FOMC semalam membuatkan pelabur bergegas memasuki pasaran dengan ramalan kadar faedah di Amerika Syarikat akan diturunkan pada tahun ini.
Pound terus didagangkan lemah pada Khamis dan mencapai kejatuhan terbesar dagangan harian untuk tahun ini berikutan kebimbangan terhadap isu Brexit semakin menular dalam pasaran.
Pelabur melihat permintaan Perdana Menteri Britain, Theresa May untuk melanjutkan tempoh Brexit sehingga akhir Jun ini adalah singkat dan berdepan kesukaran mendapatkan kelulusan sekaligus membuatkan dagangan Sterling mengalami kejatuhan ekoran sentimen negatif tersebut.
Data jualan runcit UK yang dikeluarkan pada sesi pasaran Eropah semalam menunjukkan bacaan yang positif dengan kenaikan 0.4% untuk bulan Februari berbanding jangkaan penurunan -0.4% oleh pasaran.
 Pada jam 8.00 malam pula, keputusan penetapan kadar faedah  untuk mesyuarat dasar pada Mac di UK menjadi tumpuan pelabur. Bank pusat England telah menetapkan kadar faedah kekal tidak berubah di paras 0.75% seperti yang telah dijangkakan.
Penggubal dasar menekankan pertumbuhan GDP global serta dagangan bergerak perlahan sementara kadar inflasi di UK dijangka kekal berhampiran paras sasaran 2% untuk bulan seterusnya.
Dolar Australia kembali didagangkan lemah setelah positif pada awal dagangan semalam disokong oleh kelemahan dagangan USD dan juga laporan pekerjaan Australia yang positif.
Manakala, matawang EURO pada bulan ini kekal berada dalam kelompok dagangan yang berisiko setelah European Central Bank (ECB) menangguhkan langkah kenaikan kadar sehingga tahun 2020 dan bakal melancarkan kempen pinjaman jangka masa panjang pada September tahun ini.
Sesi pasaran Eropah hari ini bakal menyajikan data ekonomi seperti data PMI perkilangan di zon Eropah khususnya di Jerman dan Perancis untuk mengukur tahap kesihatan ekonomi semasa.
Dan pada sesi pasaran New York pula, tumpuan beralih ke Kanada dengan data indeks harga pengguna serta data jualan runcit bakal mencuri tumpuan para pelabur. Jangkaan pasaran terhadap data-data tersebut adalah positif dan bakal memberi kesan yang baik untuk dagangan Loonie.


Review Pergerakan Pasaran Forex Sepanjang Minggu Lalu (9-13 April)

Matawang US dollar adalah matawang ketiga yang paling banyak mengalami kerugian pada minggu lalu. Pergerakan pair US dollar dilihat seiring jika tidak mengambil kira USD/JPY dan USD/CHF. Ini disebabkan keuda-dua pair ini lebih banyak dipengaruhi oleh sentimen risiko (risk-sentiment) pada minggu lalu.
US dollar membuat penurunan pada awal minggu lalu sehingga hari Rabu sebelum bergerak turun-naik pada Khamis dan Jumaat. Kejatuhan US dollar bermula pada awal sesi London hari Isnin. Apakah penyebabnya?
Hal ini disebabkan oleh tweet Trump yang mengatakan ketidakadilan perdagangan oleh China yang mana menunjukkan cukai import 25% kereta dari Amerika ke China dan hanya 2.5% cukai kereta dari China ke Amerika Syarikat. Trump juga menegaskan ini adalah satu “Perdagangan Bodoh”.
US dollar meneruskan penurunan selepas ucapan Xi Jinping yang berikrar untuk mengurangkan tariff ke atas produk import termasuk automotif. Beliau juga berjanji untuk membuka ekonomi China dengan lebih luas. Hal ini telah banyak memulihkan sentimen pasaran pada hari tersebut sekaligus menyebabkan Yen jatuh sepanjang minggu.
US dollar pula gagal membuat pengukuhan selepas sentimen yang semakin pulih kerana sentimen Risk-On menyebabkan permintaan ‘matawang berkadar faedah tinggi’ meningkat berbanding US dollar dan ini jelas dilihat dengan kenaikan matawang AUD dan NZD sepanjang minggu lalu.
Pada Rabu, US dollar sekali lagi tertekan disebabkan data inflasi (CPI) yang meleset 0.10% dan kurang daripada jangkaan. Terdapat juga kebimbangan terhadap konflik Amerika dengan Russia terhadap Syria.
Pada lewat sesi US hari Rabu, US dollar mendapat semula kekuatannya selepas minit mesyuarat FOMC dikeluarkan. Ahli-ahli FOMC (Federal Open Market Committee) bersetuju bahawa kenaikan kadar faedah adalah diperlukan berikutan keyakinan terhadap pertumbuhan ekonomi Amerika Syarikat dan keyakinan bahawa inflasi akan mencapai sasaran.
Akhirnya, minit mesyuarat FOMC menjadi penyelamat daripada US dollar meneruskan kejatuhannya pada minggu lalu.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

2 – 6 April
9 – 13 April

Eur/Usd- Jatuh 129 pip
Eur/Usd – Naik 136 pip

Usd/Jpy – Naik 183 pip
Usd/Jpy – Naik 117 pip

Gbp/Usd– Naik 139 pip
Gbp/Usd – Naik 223 pip

Usd/Chf- Naik 129 pip
Usd/Chf – Naik 112 pip

Usd/Cad– Jatuh 211 pip
Usd/Cad – Jatuh 275 pip

Aud/Usd– Sideway 78 pip
Aud/Usd – Naik 157 pip

Nzd/Usd– Volatile 127 pip
Nzd/Usd – Naik 133 pip

Jom kita lihat ulasan event dan data penting pada minggu lalu:

Ucapan Xi Jinping (Selasa)

 Sentimen menjadi semakin baik dalam sesi Asia pada hari Selasa minggu lalu selepas ucapan oleh Presiden China Xi Jinping di dalam satu majlis forum di Hainan. Jinping dalam ucapannya berjanji untuk mengurangkan tariff terhadap produk yang termasuk automobil. Bukan itu sahaja Xi Jinping juga menunjukkan komitmen mereka untuk membuka ekonomi China lebih luas.

Ucapan ahli ECB Nowotny (Selasa)

Ewald Nowotny salah seorang ahli ECB yang paling senior menyatakan pada Selasa lepas kemungkinan untuk ECB menghentikan program pembelian bon pada hujung tahun ini, sekaligus membuka jalan untuk bank pusat menaikkan kadar faedahnya.
Namun, jurucakap ECB pada lewat dagangan Selasa menyatakan komen Nowotny tidak mewakili keseluruhan pendirian Governing Council iaitu majlis yang menentukan polisi monetari ECB. Oleh sebab ini, terdapat sedikit penurunan kepada Euro pada Selasa.

Data inflasi, CPI Amerika Syarikat (Rabu)

Bacaan meleset daripada jangkaan dengan -0.10% pada bulan Mac. Data ini tidak banyak membantu kepada kenaikan US dollar pada hari tersebut dengan bacaan yang mengecewakan.

Minit mesyuarat FOMC (Khamis)

Ahli-ahli FOMC (Federal Open Market Committee) bersetuju bahawa kenaikan kadar faedah adalah diperlukan berikutan keyakinan terhadap pertumbuhan ekonomi Amerika Syarikat dan keyakinan bahawa inflasi akan mencapai sasaran.
“Ahli-ahli menjangka keadaan ekonomi akan bergerak dalam keadaan yang akan mewajarkan kenaikan kadar faedah secara beransur-ansur,” kata The Fed dalam minit tersebut.

Minit mesyuarat ECB (Khamis)

Bank pusat Eropah (ECB) menunjukkan bahawa kenyataan mereka dalam polisi monetari sebelum ini tidak patut disalah anggap. “Perubahan kepada perkataan itu tidak patut disalah anggap sebagai satu perubahan arah polisi monetari.
Presiden ECB, Mario Draghi juga telah menjelaskan perkara ini dalam sidang media bulan lalu. Kini, penegasan yang diberikan oleh ECB dalam minit mesyuarat telah menyebabkan matawang Euro jatuh pada awal sesi New York Khamis lalu.
Bukan itu sahaja, ECB juga mengutarakan kebimbangan mereka terhadap perang perdagangan dengan Amerika Syarikat dan juga menunjukkan potensi kesan negatif kepada kekuatan matawang Euro.


Sentimen Terkini Pasaran Forex Pada Awal London Open – Hasil Bon Amerika

US dollar mencapai paras tertinggi tiga bulan lalu berbanding beberapa matawang utama pada Selasa yang banyak disokong oleh peningkatan Hasil-Bon 10-tahun AS (US 10-yr Treasury Yields) ke arah paras signifikan 3%.
Indeks US dollar yang mengukur kekuatan matawang greenback berbanding enam matawang lain susut 0.08% setakat pada pukul 2.46 petang.
Major pair EUR/USD naik 0.03% dengan GBP/USD susut 0.01% setakat ini. USD/JPY pula naik 0.11%, USD/CAD susut 0.09% dan USD/CHF jatuh 0.04%. AUD/USD dan NZD/USD pula masing-masing naik 0.01% dan susut 0.05%. Tidak banyak perubahan kepada major pair setakat pada lewat sesi Asia hari ini.
 Matawang paling kuat setakat ini adalah CAD dan yang paling lemah adalah NZD dan Yen. NZD/CAD setakat ini jatuh 0.65% dengan CAD/JPY naik 0.18%.
Hasil-Bon 10-tahun AS kini berada di sekitar 2.964% menjelang pembukaan pasaran Eropah. Selain itu, hasil bon jangka pendek juga membuat kenaikan dengan Hasil-Bon 2-Tahun AS mencapai paras tertinggi 2.483% yang pernah dicapai pada September 2008.
Peningkatan ini menyebabkan perbezaan hasil-bon Amerika-Jepun dan Amerika-Jerman menjadi semakin besar disebabkan peningkatan hasil-bon di Amerika Syarikat. Hal ini sekaligus menyebabkan matawang Yen dan Euro melemah sejak daripada semalam.
Bukan itu sahaja, peningkatan hasil di AS juga telah menyebabkan matawang Ringgit jatuh pada Isnin. Ia telah menyebabkan pasaran bon negara-negara baru membangun (emerging market) kurang menarik termasuk negara-negara di Asia.


Mata wang Mendatar, Adakah Powell Akan Menggerakkan Pasaran?

US dolar kekal bertahan pada keuntungan ketika sesi Eropah dengan tumpuan pelabur kini beralih kepada ucapan Pengerusi Federal Reserve (Fed) Jerome Powell pada sesi New York.
Pengerusi Jerome Powell akan mengambil bahagian dalam perbincangan di Kelab Ekonomi Washington DC.
Walaupun pelabur tidak meletakkan jangkaan tinggi terhadap Powell, namun sebarang kenyataan mengenai dasar monetarinya mungkin boleh mempengaruhi pergerakan USD selanjutnya.
Sementara itu, dolar Aussie didagangkan stabil selepas Reserve Bank of Australia (RBA) meningkatkan kadar faedahnya sebanyak 25 mata asas kepada 3.35% seperti yang dijangkakan.
 Bank pusat itu turut memberi kenyataan berbaur hawkish untuk melakukan peningkatan selanjutnya dalam kadar faedah di tengah-tengah inflasi yang melambung tinggi.
Mengikuti perkembangan mata wang Eropah, euro kekal didagangkan suram sekitar paras terendah 4 minggu, manakala pound sterling pula tergelincir lebih rendah berbanding US dolar.
Pelabur turut memberikan perhatian kepada ucapan daripada pembuat dasar Bank Pusat Eropah (ECB) dan Bank of England (BOE) pada sesi Eropah.
Dalam pada itu, yen terus mendapat sokongan untuk meningkat selepas Kementerian Kewangan Jepun mengesahkan campur tangan dalam pasaran secara senyap-senyap pada Oktober lalu.


Penurunan EUR/JPY Hanya Sementara Atau Isyarat Perubahan Trend Harga?

Carta pasangan matawang EUR/JPY antara yang dilihat menunjukkan pergerakan menarik yang membuatkan pelabur tidak senang duduk pada dagangan Khamis semalam.
Selepas kadar faedah dikekalkan oleh European Central Bank (ECB) pada mesyuarat polisi terbaru, Presiden ECB telah menyuntik kekuatan buat matawang Euro berikutan kenyataan bernada hawkish beliau.
Pada carta harga EUR/JPY, harga telah melonjak dari paras 125.400 iaitu zon RBS (resistance become support) sekitar 110 pips lebih tinggi mencapai paras ketinggian 126.450.
Namun harga kemudiannya dilihat kembali menjunam semula ke zon RBS 125.400 membuatkan ramai pelabur panik dengan pergerakan drastik tersebut.
Di sebalik penurunan tersebut, matawang Yen dilihat menjadi faktor menekan harga ke paras lebih rendah semula berikutan sentimen pasaran kembali berisiko.
Hal ini adalah disebabkan faktor kejatuhan pasaran saham Wall Street dengan ketiga-tiga indeks utama mencatatkan penurunan.
 Pelabur yang mula beralih ke arah pelaburan lebih selamat telah mendorong pengukuhan Yen Jepun sebagai matawang safe-haven.
Pergerakan harga pada sesi Asia pagi ini dilihat kembali pamerkan kenaikan pada kadar yang perlahan setelah paras sokongan Moving Average 50 (MA50) pada rangka masa 1 jam gagal dilepasi.
Kenaikan harga akan kembali menguji semula paras ketinggian yang dicapai semalam sebelum menuju zon resistance 127.00.
Sebaliknya jika harga membuat penurunan melepasi zon SBR 125.400, zon support pada 124.300 dilihat menjadi destinasi tumpuan harga seterusnya.
Lihat gambar carta pasangan matawang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Brexit: Gbp/Usd Jatuh Ke Paras Terendah Tujuh Minggu Lalu

Pound Sterling jatuh ke paras terendah sejak tujuh minggu yang lalu selepas data perbelanjaan pengguna di UK yang semakin lemah. Hal ini meningkatkan kebimbangan kepada ekonomi Britain yang semakin perlahan dalam masa yang sama kerajaan bersedia untuk memulakan proses formal mengeluarkan Britain dari Kesatuan Eropah (EU).
Selepas pengundian Brexit Jun 2016, data perbelanjaan pengguna di UK menunjukkan pengukuhan yang tidak dijangka dalam beberapa bulan selepas itu yang mengejutkan para penganalisis ekonomi.
Dalam masa yang sama kejatuhan nilai Pound (GBP) sebanyak hampir 20 peratus berbanding US dolar sejak undian tersebut telah banyak menyumbang kepada kenaikan inflasi. Data terbaru yang dikeluarkan menunjukkan pengguna di UK kini semakin merasai bebanan kenaikan harga tersebut.
 Gbp/Usd jatuh ke paras $1.2183 dalam dagangan pagi di London yang juga merupakan paras terendah sejak tujuh minggu lalu dan kini dagangan telah mencapai paras terendah 1.2168.
Penganalisis matawang di BMO, Stephen Gallo berkata, “Perkembangan semasa sehingga proses formal Brexit memberi impak negatif, di mana data terkini juga menunjukkan pertumbuhan yang semakin perlahan pada suku pertama tahun ini.”
Perkembangan politik di Britain juga telah banyak memberi tekanan kepada matawang Gbp beberapa minggu ini dengan isu referendum kemerdekaan Scotland yang semakin hangat diperkatakan. Kejatuhan kerajaan Ireland dan potensi penangguhan perancangan Brexit Theresa May juga memberi ketidaktentuan kepada pelabur-pelabur.
House of Lords di Parlimen UK pada hari ini dijangka akan cuba memaksa kerajaan memberikan kuasa penetapan terma kepada pembuat undang-undang (lawmaker) yang berkaitan dengan terma-terma Brexit.


Sentimen Terkini Pasaran Sesi Eropah : Yen Safe-Haven Masih Matawang Terkuat

US dollar sedikit merosot pada sesi Eropah hari Rabu dengan matawang Yen terus mendapat permintaan tinggi apabila terdapat laporan bahawa Presiden China mengarahkan pegawa-pegawainya bersedia untuk berhadapan dengan perang dagang skala besar.
Indeks US dollar yang mengukur kekuatan matawang greenback berbanding beberapa matawang lain susut 0.13% setakat pada pukul 3.36 petang.
 Major pair  seperti EUR/USD setakat ini naik 0.13% dengan GBP/USD jatuh 0.02%. USD/JPY setakat ini membuat penurunan sebanyak 0.24%, USD/CAD pula hampir tidak berubah dengan hanya naik 0.02% dengan USD/CHF jatuh 0.16%. Pair AUD/USD dan NZD/USD masing-masing membuat penurunan sebanyak 0.11% dan 0.54% setakat ini.
Sama seperti sesi dagangan hari Selasa, matawang paling kuat setakat ini adalah JPY (Yen), manakala matawang paling lemah adalah, NZD. Dengan menggabungkan matawang paling kuat dan lemah, pair NZD/JPY merekodkan penurunan 0.78%. Pair JPY yang lain seperti AUD/JPY, USD/JPY dan EUR/JPY masing-masing susut 0.37%, 0.24% dan 0.14%.
Matawang Yen masih mendahului matawang utama yang lain sebagai matawang paling kuat pada hari Rabu dengan kebimbangan pasaran masih jelas terhadap ketegangan hubungan dagang Amerika-China.


Analisis teknikal USD/JPY – Timeframe H1 – 15/5/2018

USD/JPY gagal untuk bearish semalam dan mula membuat kenaikan awal pagi tadi dan kini ia berada di sekitar harga kritikal iaitu Key Resistance, sekiranya ia breakout USD/JPY akan meneruskan lagi kenaikan. Target bullish adalah sekitar harga 110.30 atau lebih tinggi ke 110.50.
 Sekiranya USD/JPY membuat retracement, potensi yang berkemungkinan ia retrace boleh diperhatikan di sekitar harga 109.80/60. Oleh itu, selagi ia tidak breakout Key Support, mood masih bullish setakat ini secara teknikalnya.
Walaubagaimanapun, sekiranya USD/JPY masih gagal untuk breakout Key Resistance ini 110.00, USD/JPY akan mulai kembali bearish. Jadi, penting untuk memperhatikan samaada ia akan dibreakout ataupun sebaliknya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


4 Faktor Yang Menjadikan Minyak Mentah Mengganas dan Kembali Memasuki Bull Market

Minyak mentah mencatat harga tertinggi bagi tempoh 8 minggu disebabkan faktor-faktor yang memaksa komoditi ini kembali menguat.
Ketika ini, minyak brent berlegar pada $50 setong manakala minyak mentah berada pada $48 setong.
Minyak Mentah, 15 minit
Brent, 15 minit
4 penyebab utama kenaikan mendadak ini ialah :
1. US Dollar melemah.
Analisa fundamental menunjukkan US Dollar dan harga minyak bergerak secara berlawanan. US Dollar yang melemah telah memberikan peluang kepada minyak mentah kembali dinilai tinggi.
2. Harapan pembekuan bekalan.
 Sebelum ini, minyak mentah turun ke paras terendah dalam pasaran disebabkan kebanjiran output. Arab Saudi yang merupakan antara salah satu pengeluar utama minyak mentah mempunyai kuasa untuk menggerakkan harga komoditi ini. Negara pengeluar terbesar dalam kalangan anggota OPEC ini merekodkan jumlah bekalan yang begitu tinggi sekali gus memberatkan lagi masalah ini.
Jadi, harapan yang diutarakan oleh Arab Saudi dan Russia bagi menstabilkan harga komoditi ini dilihat sebagai masa depan yang begitu cerah untuk mengangkat harga minyak mentah kembali stabil.
3. Inventori US yang rendah dari jangkaan.
Maklumat Pentadbiran Tenaga AS melaporkan pengurangan stok simpanan minyak mentah bagi minggu berakhir 12 Ogos. Pada minggu tersebut, AS merekodkan angka import minyak mentah lagi tinggi dari pengeluaran kali pertama dalam sejarah sejak Januari 2014.
Arab Saudi dikatakan gembira dengan laporan ini kerana negara tersebut mahu AS mengeluarkan sedikit minyak dan mendapatkan lebih bekalan dari Negara Timur Tengah.
4. Hedger mengeluarkan isyarat yang jelas mengenai minyak mentah.
Kebanyakan fund manager tidak lagi mengambil posisi short terhadap minyak mentah. Ini bermakna, mereka tidak lagi membuat pertaruhan terhadap penurunan harga.
Nak tahu bilik kebal mana yang menyimpan banyak emas? Baca artikel di pautan ini!


Sentimen Terkini Pasaran Forex Pada Awal London Open

Momentum kenaikan US dollar sedikit terhalang sejak daripada hari Selasa tetapi masih hampir dengan paras tertinggi lima bulan yang lalu berbanding beberapa matawang utama yang lain. Lonjakan US dollar pada Selasa banyak dibantu oleh peningkatan hasil-bon Amerika Syarikat (US10-year treasury yields).
Indeks US dollar yang mengukur kekuatan matawang greenback berbanding matawang utama yang lain susut 0.06% setakat pada pukul 4.02 petang.
Major pair EUR/USD membuat kenaikan 0.07% dengan GBP/USD susut 0.02%. USD/JPY pula jatuh 0.13%, USD/CAD jatuh 0.22% dan USD/CHF jatuh 0.19%. AUD/USD dan NZD/USD masing-masing merekodkan kenaikan 0.23% dan 0.38% setakat ini.
Matawang paling kuat setakat ini adalah NZD, manakala matawang paling lemah adalah GBP. Dengan menggabungkan matawang paling kuat dan lemah, pair GBP/NZD jatuh sehingga 0.40%.
 Hasil-bon 10 tahun Amerika Syarikat mencapai paras tertinggi 3.095% iaitu paras yang hanya pernah dicapai pada Ogos 2011. Hasil-bon membuat kenaikan sejak daripada komen The Fed tentang inflasi yang bergerak hampir ke sasaran 2%. The Fed menaikkan kadar faedah pada Mac lalu dan menjangkakan dua lagi kenaikan selepas ini.
Walaupun data jualan runcit merekodkan penurunan pada Selasa, tetapi US dollar masih meneruskan kenaikannya disebabkan oleh peningkatan hasil-bon. Kini momentum kenaikan hasil-bon telah berkurangan, dan pasaran dilihat mengambil kira data jualan runcit AS yang dikeluarkan pada pukul 8.30 malam pada Selasa.
Data jualan runcit (retail-sales) menunjukkan bacaan yang meleset daripada jangkaan dengan hanya merekodkan kenaikan 0.3% berbanding jangkaan pasaran 0.4%. Jualan-runcit teras (Core retail-sales) yang tidak mengira jualan automobil juga merekodkan kenaikan 0.3%, kurang daripada jangkaan kenaikan 0.5%.
Kekuatan matawang NZD pula sedikit sebanyak dibantu oleh pengukuhan indeks GDT yang dikeluarkan pada Selasa. Indeks yang mengukur perubahan harga produk tenusu di New Zealand ini adalah data tumpuan bagi melihat tekanan inflasi di negara itu, kerana pergantungan yang tinggi terhadap eksport tenusu.


Analisis GOLD – Emas Buat Kejutan Dengan Terjunan ‘Menggila’ Harga

Pengukuhan emas yang diraih susulan data inflasi Amerika Syarikat (AS) yang diterbitkan penghujung minggu lalu, gagal dikekalkan apabila logam kuning itu merosot disebabkan faktor tekanan pengukuhan ketara oleh US dolar.
Pada sesi New York hari ini, tumpuan bakal terarah kepada terbitan data indeks harga pengeluar (PPI) Amerika Syarikat (AS) dengan jangkaan bacaaan laporan yang positif yang boleh terus mendorong peningkatan nilai US dolar menjelang mesyuarat FOMC yang akan menjadi acara tumpuan utama pelabur minggu ini.
Selepas terbitan data inflasi AS yang menunjukkan bacaan tertinggi sejak Disember 1981, US dolar kekal bergerak agresif pada dagangan yang bersambung pada awal minggu ini dan turut memberi kesan terhadap emas.
Carta harga XAU/USD yang mengukur nilai emas berbanding US dolar telah menyaksikan pergerakan roller-coaster harga, dengan lonjakan agresif pada Jumaat lalu sebelum terjunan drastik pula berlaku pada Isnin semalam.
Harga telah membuat penurunan semula bermula pada sesi Asia semalam selepas kenaikan harga pada penutupan sesi dagangan minggu lepas telah menguji zon rintangan pada 1870.00.
Penurunan harian dicatatkan lebih 600 pips pada carta harga semalam sehingga kembali menembusi paras sokongan harga ketika dicecah pada Jumaat lalu iaitu 1830.00.
Penurunan lebih rendah berlaku sehingga harga dilihat mencecah ke zon support 1810.00 sebelum kemudiannya membuat kenaikan semula ke zon 1830.00 yang kini menjadi rintangan terbaru buat harga pada dagangan yang bersambung pada hari ini (Selasa).
 Dagangan pada sesi Asi pagi ini menyaksikan sedikit kenaikan harga dilihat menguji rintangan pada 1830.00 bersambung pada awal sesi Eropah, namun penganalisis masih menjangkakan penurunan harga bakal diteruskan ekoran isyarat bearish dengan pergerakan harga kekal berada dibawah paras halangan Moving Average 50 (MA50) pada rangka masa 1 jam di carta XAU/USD.
Sekiranya penurunan harga emas masih lagi diteruskan, harga yang gagal melepasi paras 1830.00 dijangka akan menuju ke paras sasaran tumpuan 1800.00 untuk terus mencatatkan paras terendah terbaru 4 minggu.
Sebaliknya, jika emas berjaya melonjak semula, kenaikan harga yang berlaku melepasi paras 1830.00 bakal menuju ke zon sekitar 1850.00 semula sebelum memberi isyarat untuk pergerakan bullish harga.
Kenaikan harga yang diteruskan seterusnya akan kembali menguji sekali lagi zon resistance 1870.00 selepas beberapa minggu harga emas masih gagal menembusi ‘tembok’ kebal itu.
Lihat gambar carta harga pasangan XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Sebab Sentimen Terhadap USD Suram Walaupun Laporan NFP Lebih Baik

Beberapa data ekonomi yang lemah minggu lalu telah menimbulkan kebimbangan terhadap kemelesetan, namun ia mula reda apabila laporan pekerjaan NFP pada hujung minggu mencatatkan pertumbuhan sederhana dan kadar pengangguran jatuh kepada 3.5% ke tahap terendah hampir 50 tahun.
Matawang USD kembali melonjak sebaik sahaja laporan pekerjaan dikeluarkan namun, berbeza pula pada pembukaan minggu ini matawang USD mula menyusut dipengaruhi oleh sentimen pasaran awal minggu ini.
Bagaimanapun, ia tetap tidak mengubah jangkaan pasaran bahawa Rizab Persekutuan AS (Fed) akan mengurangkan kadar faedah dalam mesyuarat seterusnya pada 29-30 Oktober untuk meransang ekonomi.
 Sentimen terhadap dolar semakin kelam dipengaruhi oleh prospek AS yang tidak menentu iaitu salah satunya disebabkan oleh kes siasatan Presiden Donald Trump apabila ‘whistle-blower’ kedua telah tampil dengan kenyataan bahawa dia lebih mengetahui mengenai tuduhan terhadap Trump. Ini boleh mencetuskan beberapa risiko di pembukaan mingguan.
Selain itu, melalui perkembangan rundingan dagangan terbaru China mahu mengecilkan skop perbincangan perdagangan dan isyarat yang menunjukkan keengganan untuk memeterai perjanjian oleh AS telah mendorong penyusutan dalam dolar dan sedikit kenaikan dalam dagangan yen.
Rundingan perdagangan AS dan China akan disambung semula pada Khamis dan Jumaat ini yang melibatkan pertemuan antara Timbalan Perdana Menteri Liu He dengan Wakil Perdagangan AS Robert Lightzier dan Setiausaha Perbendaharaan Steven Mnuchin di Washington.
Sementara itu perkembangan di Britain, Brexit memberi kesan kepada pound untuk terus lemah berbanding USD dengan Presiden Parlimen Kesatuan Eropah (EU) Donald Tusk menolak pelan cadangan oleh PM UK Boris Johnson mengatakan bahawa ia tidak dapat diterima. Ireland juga menolak perjanjian itu kerana ia melibatkan sempadan pulau negara itu.


Inflasi Zon Eropah Cecah Rekod Baru, Melambung Ke 8.6% Pada Bulan Jun

Inflasi Zon Eropah mencatat rekod baharu dengan bacaan melepasi jangkaan pada bulan Jun, memperkuatkan lagi desakan untuk Bank Pusat Eropah (ECB) menaikkan kadar faedah lebih agresif.
Menurut data terbaharu yang dikeluarkan sebentar tadi, indeks harga pengguna (CPI) Eropah melonjak kepada 8.6% daripada tahun sebelumnya pada bulan Jun daripada 8.1% yang direkodkan pada Mei.
Bacaan yang dicatatkan juga sedikit lebih tinggi daripada jangkaan pasaran untuk peningkatan 8.5%.
 Selain itu, inflasi teras (tidak termasuk harga tenaga dan makanan yang tidak menentu) dicatatkan sedikit menurun daripada bulan sebelumnya dengan bacaan 3.7% daripada 3.8%.
Walau bagaimanapun, data ini mencerminkan tekanan yang semakin meningkat pada isi rumah dan firma di seluruh Zon Eropah, di mana Perancis, Itali dan Sepanyol melaporkan paras tertinggi baharu sepanjang masa dalam laporan yang diterbitkan minggu ini.
Sementara di Jerman pula, ekonomi terbesar di benua itu hanya mengalami sedikit kelembapan ekoran pemotongan cukai bahan api dan diskaun pengangkutan awam yang sementara.
Reaksi awal yang ditunjukkan mata wang euro bagaimanapun hanya sedikit berubah, menyaksikannya didagangkan rendah pada 1.04550 berbanding USD.


Pasaran Terpaksa ‘Berputih Mata’, Data PPI Bulan Mei Semakin Membimbangkan!

Harga borong pengeluar dilaporkan meningkat pada kadar yang pantas pada bulan Mei apabila tekanan inflasi terus menekan ekonomi Amerika Syarikat (A.S) berdasarkan laporan Biro Statistik Buruh pada hari Selasa.
Indeks Harga Pengeluar (IHP/PPI) yang mengukur harga yang dibayar kepada pengeluar barangan dan perkhidmatan, meningkat 0.8% untuk bulan Mei dan 10.8% sepanjang tahun lalu. Kenaikan bulanan adalah sejajar dengan anggaran Dow Jones dan meningkat dua kali ganda daripada kadar 0.4% pada bulan April.
Tanpa mengira makanan, tenaga dan perdagangan iaitu PPI teras pula meningkat 0.5% pada bulan Mei, dimana angka tersebut sedikit di bawah anggaran 0.6%, namun meningkat daripada 0.4% pada bulan sebelumnya. Pada asas tahun ke tahun, ukuran teras meningkat 6.8%, sejajar dengan kenaikan pada April.
 Kedua-dua ukuran PPI ini menghampiri paras tertinggi bersejarahnya iaiitu 11.5% dan 7.1% untuk PPI teras yang pernah dicecah pada bulan Mac lalu.
Data ini merupakan data yang penting kerana harga di peringkat borong akan mempengaruhi harga pengguna yang berkembang pada paras tertinggi sejak Disember 1981. Indeks harga pengguna meningkat 8.6% setiap tahun pada bulan Mei, mematahkan harapan bahawa inflasi telah memuncak pada musim bunga.
Pegawai Rizab Persekutuan memerhatikan angka inflasi dengan teliti. Pasaran kini menjangkakan pegawai bank pusat akan menaikkan penanda aras kadar pinjaman jangka pendek sebanyak 75 mata asas pada mesyuarat FOMC nanti.
Indeks US dolar yang mengukur matawang US dolar berbanding enam matawang utama mula menunjukkan pengukuhan selepas data PPI dikeluarkan pada paras dagangan 104.910.


Data Inflasi Penentu Kenaikan Berterusan US Dolar Dengan Andaian ‘Ceteris Paribus’

Harga emas bergerak sideway (mendatar) pada Isnin berikutan pemain-pemain pasaran menunggu data bulanan inflasi dari Amerika Syarikat yang akan dikeluarkan pada Jumaat.
Disebabkan harga emas biasanya akan terkesan oleh pergerakan US dolar, penting untuk melihat sentimen yang berpotensi menggerakkan US dolar contohnya, data inflasi dan juga komen oleh ahli-ahli FOMC Federal Reserve.
Selain daripada harga pengguna pada Jumaat, terlebih dahulu pasaran akan berhadapan dengan data harga pengeluar pada Khamis yang juga penting untuk dilihat kerana kesannya yang signifikan kepada harga pengguna (CPI).
Sepanjang minggu ini ahli-ahli FOMC akan berucap yang termasuk Neel Kashkari, Robert Kaplan dan William Dudley.
 Apabila melihat kepada pasaran hadapan Fed Fund Future, pasaran seakan meragui perancangan pengetatan polisi oleh bank pusat walaupun dengan data kadar gaji pekerja Jumaat lalu menunjukkan prestasi positif dengan kenaikan average hourly earnings (purata gaji per/jam) kepada 0.3% daripada 0.2%.
Walaupun dengan perkembangan positif data penting di US, namun US dolar masih lagi terdedah kepada risiko politik Trump yang masih dalam siasatan Kongres tentang hubungan kempen pilihanraya beliau dengan pihak Rusia.
Apa yang mesti diketehaui di sini adalah, US dolar dijangka akan menguat, jika data inflasi minggu ini merekod prestasi positif. Walaupun dengan data yang positif sekalipun, tetapi jika ada risiko politik atau polisi di US, ia akan menyebabkan pergerakan yang tak menentu (volatile) dalam pasangan matawang US dolar (XXXUSD atau USDXXX).
Data inflasi pada minggu ini akan menjadi confirmation (pengesahan) kepada data NFP minggu lalu seterusnya mengukuhkan US dolar, tetapi dengan andaian cateris paribus (faktor lain tidak berubah). Faktor lain tidak berubah di sini bermaksud, tiada sentimen negatif terhadap polisi, politik, geopolitik, bencana atau perkara lain di Amerika Syarikat yang akan mempengaruhi pergerakan US dolar.


Ini Sebab AUD/USD Berpotensi Untuk Terus Melonjak

Dolar Australia pamerkan lonjakan pada sesi Asia pagi ini susulan minit mesyuarat Reserve Bank of Australia (RBA) diterbitkan sebentar tadi.
Meneliti butiran minit, ahli jawatankuasa mesyuarat mengesahkan bahawa kadar faedah tidak akan dinaikkan sehingga kemajuan dilihat menuju sasaran pekerjaan penuh serta inflasi.
RBA bersetuju untuk terus mengekalkan polisi akomodatif selama mana yang diperlukan ekonomi bertujuan menyokong pemulihan.
Seterusnya, menyusul pula terbitan data ekonomi China yang positif juga akan memberi impak yang baik terhadap Australia.
Faktor lain yang turut menyokong dolar Aussie adalah laporan syarikat penghasil vaksin meneruskan operasi ujian setelah dihentikan sementara sebelum ini.
Para pengkaji memberi ramalan vaksin akan bersedia pada November atau Disember.
Faktor yang meningkatkan dagangan matawang berpulangan tinggi seperti dolar Aussie ini juga turut menjadi faktor yang sama melemahkan dagangan US dolar sebagai matawang safe-haven.
 US dolar turut akan dijangka bergerak perlahan ekoran pelabur berhati-hati menjelang keputusan mesyuarat FOMC serta kenyataan polisi oleh bank pusat, Federal Reserve (Fed).
Diperhatikan pergerakan harga pada carta pasangan matawang AUD/USD, harga telah melonjak pada sesi Asia dari paras 0.72700 sehingga melepasi paras 0.73000.
Kenaikan tersebut juga kembali melepasi semula paras sokongan Moving Average 50 (MA50) pada pergerakan 1 jam harga yang berkemungkinan memberi isyarat trend bullish selepas harga mendatar di sekitar paras tersebut beberapa sesi sebelum ini.
Kenaikan harga dilihat akan menguji zon tumpuan sekitar 0.73400 sebelum meneruskan kenaikan lebih tinggi berkemungkinan mencapai ke zon resistance pada 0.74000.
Sebaliknya jika harga kembali menjunam semula, harga yang berjaya turun sehingga melepasi paras 0.72400 dilihat akan menuju ke paras terendah minggu lalu pada sekitar 0.72000.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


6 Berita Forex Penting Tumpuan Pasaran Minggu Ini (16-20 November 2020)

Berikut merupakan sebahagian data-data ekonomi penting yang akan menjadi tumpuan sepanjang minggu ini.
Data Pengeluaran Perindustrian China (Isnin 10.00 Pagi): Pengeluaran perindustrian China akan menjadi tumpuan pada bacaan terbaru minggu ini bagi pelabur menilai ekonomi kedua terbesar dunia itu. Turut diterbitkan bersama adalah data jualan runcit serta kadar pengangguran.
Minit Mesyuarat Bank Pusat Australia (Selasa 8.30 Pagi): Reserve Bank of Australia (RBA) telah menurunkan kadar faedah ke paras terendah terbaru kepada 0.10% selepas mengekalkan kadar faedah di paras 0.25% sejak Mac lalu. Butiran lanjut pada minit mesyuarat akan diteliti oleh pelabur bagi mendapatkan isyarat polisi bank pusat selanjutnya.
 Data Jualan Runcit AS (Selasa 9.30 Malam): Dengan penularan pandemik yang semakin meningkat di Amerika Syarikat berkemungkinan memberi kesan terhadap perbelanjaan pengguna. Kadar jualan pada bulan Oktober dijangka menurun.
Data Inflasi UK (Rabu 3.00 Petang): Kadar inflasi tahunan UK dijangka tidak berubah di paras 0.5% selepas meningkat dari bacaan sebelumnya.
Data Inflasi Kanada (Rabu 9.30 Malam): Kadar inflasi di Kanada kekal berada di paras terendah berikutan terkesan oleh keadaan ekonomi yang perlahan. Pelabur akan menantikan kadar inflasi pada bacaan terbaru.
Data Pekerjaan Australia (Khamis 8.30 Pagi): Sektor pekerjaan Australia mula menunjukkan prestasi buruk apabila ekonomi kembali kehilangan 29,500 pekerjaan pada September. Pekerjaan pada Oktober juga dijangka mencatatkan bacaan kurang baik.


Sentimen Terkini Pasaran Forex Setakat Pagi Ini

Matawang dollar USD didagangkan sedikit stabil pada Jumaat menjelang perjumpaan antara Presiden dua negara Amerika dan China untuk membincangkan isu-isu permasalahan dalam hubungan perdagangan mereka dan hal ini berkemungkinan akan memberi isyarat kepada pelabur berkenaan hala tuju bagi aset yang berisiko terkesan seperti matawang safe-haven USD dan Yen. Nilai matawang USD pada dagangan minggu ini dilihat goyah dengan kebimbangan terhadap persoalan FED bakal memperlahankan tempo bagi proses pengetatan dasar monetarinya. USD walau bagaimanapun sebelum ini telah berjaya mengekalkan pengukuhannya disokong oleh perkembangan pesat ekonomi AS dan juga didorong oleh permintaan tinggi kesan daripada ketegangan perang dagang AS-China yang berlarutan. Justeru itu, tumpuan pasaran buat masa ini terarah kepada perjumpaan Trump dan Xi Jinping pada persidangan G20 hujung minggu ini di Buenos Aires. Dengan tiada jangkaan yang jelas terhadap perbincangan tersebut, pasaran dilihat sedikit resah dan berwaspada terhadap sebarang kemungkinan yang bakal berlaku.
 Matawang Euro melemah berbanding matawang lain kecuali berbanding USD setakat sesi Eropah semalam selepas data domestik menunjukkan sentimen ekonomi zon Eropah terus merosot pada bulan November. Sementara itu, negara rakan perdagangan Eropah iaitu Switzerland juga melaporkan data KDNK yang menurun kepada 0.2% berbanding bacaan sebelumnya 0.7% sekaligus menyebabkan CHF sedikit tertekan.
Dalam perkembangan di Britain pula, Sterling meneruskan prestasi yang kurang baik ekoran jangkaan kesukaran Perdana Menteri Theresa May untuk mendapat kelulusan perjanjian Brexit di peringkat Parlimen. Tambahan lagi, Bank of England memberi amaran bahawa matawang GBP akan mendapat impak negatif yang besar daripada permasalahan Brexit.


NZD/USD Melonjak Susulan Keputusan Mesyuarat Polisi Monetari RBNZ

Menggemparkan sesi pasaran Asia hari ini, keputusan mesyuarat polisi monetari oleh bank pusat New Zealand nyata memberikan kejutan dan impak besar dalam pasaran kewangan.
Reserve Bank of New Zealand (RBNZ) telah mengekalkan kadar faedah di paras 1.00%, meleset berbanding jangkaan majoriti pasaran bahawa penurunan bakal berlaku untuk mesyuarat edisi November.
Ini kejutan kali kedua oleh RBNZ selepas pemotongan kadar faedah besar-besaran pada dua mesyuarat sebelum ini.
Susulan pengumuman penetapan kadar faedah tersebut, dolar NZD mencatatkan pengukuhan ketara dengan lonjakan harga berbanding matawang utama yang lain.
Khususnya pada carta pasangan matawang NZD/USD. Harga telah melonjak lebih 80 pips untuk satu jam pertama setelah keputusan mesyuarat diumumkan.
 Sebelumnya, harga bergerak mendatar pada zon support di paras 0.63300 dengan jangkaan bahawa harga akan membuat penurunan didorong oleh jangkaan inflasi yang turut menurun.
Pasaran kini meneliti kenyataan susulan bank pusat dengan ucapan oleh Gabenor Adrian Orr berhubung keputusan untuk kadar dikekalkan pada mesyuarat kali ini.
Jika momentum kenaikan harga berjaya dikekalkan, harga akan meneruskan lonjakan menuju zon SBR (support become resistance) pada 0.64300 sebelum menuju zon resistance pada 0.64600. Paras tersebut akan diuji sebelum harga cuba mencatatkan paras ketinggian harga yang terbaru.
Namun, jika berlaku penurunan harga semula, zon support 0.63300 akan menjadi destinasi yang bakal dituju harga.
Lihat gambar carta pasangan matawang NZD/USD di bawah untuk rujukan analisis teknikal anda.


Fed Hawkish, BOJ Pula Dovish, USD/JPY Capai Paras Tertinggi Sejak 1998!

Mata wang safe-haven US dolar dan Yen menyajikan pergerakan yang menarik menuju penghujung minggu ini dengan keputusan mesyuarat polisi bank pusat bagi kedua-dua mata wang itu menjadi tumpuan pasaran.
Mesyuarat FOMC menjadi tumpuan terlebih dahulu di awal pagi tadi menyaksikan pengukuhan US dolar sebaik sahaja Federal Reserve (Fed) umumkan kenaikan kadar faedah sebanyak 75 mata asas dengan isyarat dasar monetari kekal hawkish.
Sementara, Yen tepati ramalan untuk susut ekoran Bank of Japan (BOJ) tetap mengekalkan kadar faedah rendah di paras -0.10% dengan dasar monetari longgar pada mesyuarat polisi di sesi Asia sebentar tadi.
Justeru, US dolar kekal mendominasi dan mencatatkan paras tertinggi terbaru berbanding Yen sejak dagangan 1998.
Pada carta harga pasangan mata wang USD/JPY telah menyaksikan lonjakan terbaru harga telah melepasi zon rintangan minggu-minggu sebelum ini walaupun ada penurunan awal harga ketika reaksi awal selepas mesyuarat FOMC.
Harga kekal bergerak di atas paras sokongan Moving Average 50 (MA50) pada rangka masa 1 jam untuk petunjuk bagi pergerakan harga kekal bullish.
Kenaikan harga setakat jam 3 petang waktu tempatan telah mencapai ketinggian 145.80 setelah melepasi zon rintangan 145.00.
 Sasaran untuk kenaikan yang diteruskan dilihat akan menguji rintangan 148.00 yang menjadi puncak harga yang dicapai pada Ogos 1998.
Dengan kecenderungan harga untuk membuat kenaikan, paras ketinggian terbaru akan terus dicatatkan lagi minggu ini.
Namun waspada jika berlaku pergerakan harga yang melawan arah semula berkemungkinan dipengaruhi faktor profit taking di penghujung minggu atau faktor lain.
Penurunan semula harga akan kembali menguji paras 145.00 membentuk zon RBS (resistance become support) yang baru sebelum pelabur menilai reaksi harga untuk petunjuk arah selanjutnya harga.
Jika harga kekal membuat penurunan, melepasi paras sokongan MA50 akan memberi isyarat bearish untuk harga menuju pula ke sekitar 142.500.
Lihat gambar carta harga pasangan USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Habis! Lonjakan USD Lenyapkan Keuntungan Diraih Emas

Logam berharga emas kembali bergelut untuk mencari daya tarikan setelah gagal mempertahankan kenaikan semalaman susulan pengukuhan semula matawang US dolar.
Emas pada mulanya mendapat sokongan pada awal sesi setelah data pekerjaan swasta ADP AS yang diterbitkan menunjukkan bacaan kurang memberangsangkan, dengan peningkatan hanya sebanyak 330,000 pekerjaan daripada jangkaan kenaikan 695,000 pada bulan Julai.
Harga emas melonjak ke paras tertinggi satu setengah bulan pada $1,832 per auns susulan data tersebut, sebelum kembali menjunam rendah ke paras harga $1,806 per auns selepas US dolar melonjak tinggi susulan kenyataan hawkish pembuat dasar Federal Reserve (Fed).
 Naib Pengerusi Fed, Richard Clarida mengatakan syarat untuk menaikkan kadar faedah dapat dicapai pada akhir 2022, dan yakin bahawa bank pusat akan mengumumkan pengurangan dalam program pembelian aset akhir tahun ini.
Kenyataan ini turut disokong oleh beberapa pembuat dasar lain, di mana salah satunya, Presiden Fed Louis, James Bullard mengatakan pengurangan pembelian bon yang lebih cepat akan membuka jalan kepada kenaikan kadar pada tahun depan, jika diperlukan.
Turut menekan dagangan emas, adalah apabila data PMI perkhidmatan tinjauan ISM yang diterbitkan menunjukkan peningkatan paling kuat dalam sektor itu sejak tahun 1997 pada bulan Julai.
Pada sesi Asia, emas didagangkan suram di sekitar harga $1,809 per auns, sementara niaga hadapan emas pula diniagakan pada $1,812 per auns.


EUR/USD Capai Paras Ketinggian Terbaru 4 Bulan Pada Sesi Asia

Dalam perkembangan perjanjian perdagangan antara Amerika Syarikat dan China yang masih positif, dagangan US dolar sebaliknya menunjukkan prestasi pergerakan harga yang lemah bersambung awal dagangan minggu ini.
Risiko ketegangan perang dagang yang semakin pudar dan petunjuk pertumbuhan global membuatkan pelabur lebih yakin untuk tertumpu kepada aset berisiko dalam pasaran.
Turut memberi tekanan terhadap USD adalah spekulasi pasaran yang mengunjurkan tahun 2020 menjadi tahun yang merosot buat matawang utama dunia itu.
Kemerosotan dagangan US dolar membuka peluang untuk matawang utama yang lain mengukuh dalam pasaran khususnya dolar Euro.
Meneliti pergerakan harga bagi pasangan matawang EUR/USD, harga telah mempamerkan kenaikan ketara harga pada penghujung dagangan minggu lalu apabila mencatatkan sekitar 100 pips kenaikan harian.
Setelah bergerak mendatar beberapa hari, harga mula kembali melonjak pada Jumaat lalu apabila harga melepasi garisan trendline dan halangan dinamik pada Moving Average 50 (MA50) pada hari sebelumnya.
 Kenaikan harga hampir mencecah paras ketinggian 1.11900 pada sesi New York lalu sebelum harga menutup dagangan sedikit rendah.
Menyambung dagangan pada minggu ini, harga terus menunjukkan kenaikan sebaik sahaja sesi pasaran Asia dibuka dengan kenaikan telah melepasi paras ketinggian 1.12000 dan dengan itu telah mencatatkan paras tertinggi sejak dagangan Ogos.
Dengan dagangan US dolar yang kekal lemah, momentum kenaikan harga sejak minggu lalu bakal mendorong kenaikan lebih tinggi pada carta EUR/USD pada minggu ini.
Paras sekitar 1.13000 dilihat menjadi paras tumpuan harga bagi kenaikan yang seterusnya.
Namun jika harga kembali membuat penurunan dari zon resistance semasa, penurunan dilihat akan kembali ke paras sekitar 1.11000 yang merupakan zon RBS (resistance become support).
Lihat gambar carta pasangan matawang EUR/USD di bawah untuk rujukan analisis teknikal anda.


Bank Pusat Kanada Punca Harga USD/CAD Merosot Teruk!

Tepati jangkaan!
Penantian terhadap keputusan mesyuarat polisi Bank of Canada (BOC) akhirnya telah terungkap dan menepati jangkaan untuk bank pusat itu membuat ‘tapering’ dengan menamatkan pembelian bon mingguan.
Ekoran daripada faktor tersebut, BOC juga ingin merencana dalam meningkatkan kadar faedah pada tempoh lebih awal dan secara tidak langsung terus memacu dolar Kanada untuk papar pengukuhan.
Impak penguasaan dolar loonie tampaknya terbantut susulan harga minyak mentah yang mengalami kejatuhan ketara pada sesi dagangan semalam (Rabu) angkara data EIA yang sungguh mengecewakan.
Meskipun begitu, pergerakan harga pada carta pasangan matawang USD/CAD dilihat mempamerkan sedikit percubaan untuk tembusi zon SBR (support become resistance) 1.24000 pada sesi Eropah (Rabu) sebelum kembali junam.
Junaman berkenaan nampaknya ditekan oleh pengetatan dasar polisi yang ditetapkan oleh BOC ketika awal sesi New York semalam dengan terjunan lebih 100 pips untuk kembali menguji zon sokongan 1.23000.
 Namun zon sokongan itu telah pun menyokong lonjakan pada penghujung sesi serta bersambung ke sesi dagangan hari ini (Khamis) sehingga menuju semula ke paras halangan Moving Average 50 (MA50).
Harga berkemungkinan bakal terus menyusut untuk kembali menguji zon sokongan 1.23000 sekali lagi sekiranya pergerakan harga kembali memberi reaksi bagi membuat ‘retracement’ daripada trendline support.
Trend bearish akan jelas kelihatan andai kata harga terus menjunam ke paras lebih rendah dan dijangka bakal rekodkan paras terendah terbaharu 4 bulan.
Sebaliknya jika harga berupaya untuk menembusi zon SBR 1.24000 pada kali ini, momentum lonjakan yang agresif akan memerhatikan pergerakan harga mencapai kepada zon SBR seterusnya pada 1.25000.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/JPY – Timeframe H1 – 9/11/2018

Matawang Yen turut menerima tekanan daripada pengukuhan USD setelah kadar faedah telah dikekalkan oleh FED. Tiada sebarang faktor besar yang mempengaruhi perubahan nilai untuk matawang Yen di mana Yen masih didagangkan lemah berikutan pasaran semasa yang semakin stabil buat masa ini dan pelabur lebih tertarik terhadap aset berpulangan tinggi. Sementara USD pula kembali mendapat momentum pengukuhannya semula dan mampu melonjakkan harga lebih tinggi pada chart USD/JPY. Dilihat pada pergerakan harga untuk sesi dagangan semalam, harga berjaya mencapai paras ketinggian yang baru melepasi paras resistance MagicR1 pada indicator Moshed Magic Line sehingga ke paras tertinggi harga sekitar 114.000.
Pada sesi pasaran Asia hari ini pula, dari paras ketinggian semalam harga membuat sedikit penurunan menuju ke paras Magic Pivot 113.872 hari ini dan menguji paras itu untuk seketika. Jika harga kembali membuat kenaikan harga semula, harga dilihat akan terus mencari paras ketinggian yang baru hari ini mengatasi paras ketinggian harga semalam berkemungkinan ke paras 114.280 (MagicR1). Kenaikan harga seterusnya bakal melihatkan harga menguji paras resistance 114.497 (MagicR2) yang juga merupakan paras tertinggi yang dicapai harga pada September lalu. Dan sekiranya harga berjaya breakout paras tersebut, jangkaan harga akan menuju ke paras resistance pada 114.905 (MagicR3) di mana paras harga ini kali terakhir kali dicapai adalah sejak Mac 2017 yang lalu.
Namun sebaliknya jika harga gagal mengekalkan kenaikan harga, harga berkemungkinan kembali membuat penurunan semula dan jika harga berjaya bergerak lebih rendah dari paras Magic Pivot, harga bakal turun ke paras support yang terdekat iaitu pada 113.655 (MagicS1). Penurunan seterusnya dilihat akan menuju ke paras support pada 113.247 (MagicS2) sebelum sedikit lagi penurunan yang dibuat bakal menyaksikan harga menguji paras low semasa pada chart USD/JPY di sekitar paras 113.030 (MagicS3).
 Beri tumpuan terhadap sebarang perubahan dalam sentimen semasa pasaran yang banyak mempengaruhi pergerakan harga pada chart USD/JPY ini. Jadikan indicator Moshed Magic Line sebagai rujukan tambahan pada chart USD/JPY anda untuk mendapatkan analisis teknikal yang terbaik setiap hari.

Paras support: 113.655, 113.247, 113.030.
Paras resistance: 114.280, 114.497, 114.905.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Setelah Gagal Atasi Rintangan Minggu Lalu, GBP/USD Susut Rendah Semula

US dolar berjaya pamerkan pengukuhan semula pada sesi Eropah sehingga ke penghujung sesi New York semalam (Selasa) berbanding kebanyakan mata wang utama yang lain.
Data keyakinan pengguna (CB consumer confidence) Amerika Syarikat (AS) untuk bulan Jun yang diterbitkan semalam jatuh kepada 98.7, paras terendah sejak Februari 2021 menunjukkan penurunan terhadap indikator perbelanjaan pengguna untuk ekonomi terbesar di dunia itu.
Perkembangan di UK, Perdana Menteri Boris Johnson masih ingin meneruskan rancangan untuk meluluskan undang-undang melalui parlimen bagi membatalkan sebahagian daripada perjanjian perceraian Brexit berhubung perdagangan Ireland Utara.
Namun, besar jangkaan bahawa perkara ini sama sekali akan ditentang sepenuhnya oleh Kesatuan Eropah (EU) kerana melanggar perjanjian asal ketika UK secara rasminya berpisah dengan blok Eropah.
Selain itu, pelabur akan meneliti ucapan oleh Gabenor Bank Of England (BOE) Andrew Bailey dalam acara forum anjuran European Central Bank (ECB) di Portugal, bagi mendapatkan petunjuk tentang rancangan BOE untuk menaikkan kadar faedah selanjutnya pada mesyuarat Ogos.
Justeru, pergerakan suram mata wang Pound terus membuatkan para pelabur kekal berwaspada dengan faktor-faktor tekanan ekonomi yang masih menyelubungi UK.

Melihat pergerakan harga pada carta pasangan mata wang GBP/USD semalam, Pound kembali tersungkur sementara US dolar berjaya mendominasi pasaran dengan penurunan harian dicatatkan sekitar 100 pips.
Situasi ini telah dijangkakan penganalisis selepas menilai paras rintangan pada 1.23000 masih bergelut untuk harga tembusi sejak dagangan minggu lalu bersambung pada awal minggu ini.
 Isyarat pergerakan bearish juga dihadam pelabur apabila harga bergerak di bawah paras halangan Moving Average 50 (MA50) pada rangka masa 1 jam di carta GBP/USD sebelum penurunan lanjut harga berlaku sehingga ke penghujung sesi New York.
Kejatuhan harga dilihat kembali menguji zon support pada 1.22000 sebelum mendatar di sekitar tersebut bersambung pada sesi Asia pagi ini (Rabu) dengan kelihatan sedikit kenaikan yang lemah di paparkan semula.
Sekiranya trend bearish harga berterusan, dijangkakan harga yang bergerak susut di bawah zon 1.22000 akan menuju pula ke sekitar 1.21000 untuk catatkan paras terendah terbaru 2 minggu.
Penurunan lanjut yang masih diteruskan boleh mencecah semula ke zon support pada 1.2000 selepas penurunan harga pada pertengahan Jun lalu ke zon tersebut telah merekodkan paras terendah harga untuk tempoh dagangan 2 tahun.
Sebaliknya jika penurunan gagal diteruskan dan harga melantun semula, tumpuan akan terarah semula pada rintangan 1.23000 untuk diuji yang masih lagi belum berjaya ditembusi.
Jika rintangan tersebut berjaya diatasi, harga bakal meneruskan lonjakan lebih tinggi menuju pula zon rintangan seterusnya pada ketinggian 1.24000 yang telah menjadi tumpuan ketika reaksi keputusan mesyuarat BOE.
Kenaikan seterusnya dilihat bakal menuju hingga ke zon rintangan 1.25000 untuk harga mencatatkan paras ketinggian terbaru 3 minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tuntutan Pengangguran US Lebih Dari Jangkaan Pada Minggu Lalu

Jabatan Buruh US melaporkan jumlah tuntutan faedah/insurans pengangguran (Jobless claims) pada minggu lepas lebih daripada jangkaan. Bacaan tersebut menghampiri bacaan terendah dalam tempoh 4 dekad yang lalu.
Jumlah individu yang membuat tuntutan faedah/insurans pengangguran pada minggu lepas bagi minggu berakhir pada 03 November meningkat sebanyak 10,000 kepada 239,000.
Penganalisis menjangkakan jumlah tuntutan faedah/insurans pengangguran akan meningkat sebanyak 232,000.
 Minggu lalu juga adalah minggu ke-136 tuntutan pengangguran berada di bawah 300,000 yang mana menunjukkan kukuhnya pasaran pekerjaan Amerika Syarikat.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya.
Sepertimana pasaran memberi perhatian kepada data NFP (non-farm payroll) setiap bulan, data ini juga menggambarkan keadaan pasaran buruh semasa di US.


Tumpuan Adalah Pada Penetapan Kadar Faedah di UK Malam Ini

Dolar AUD kekal didagangkan sekitar paras terendah dua minggu pada Khamis berikutan pelabur berpandangan kadar faedah berkemungkinan besar bakal diturunkan pada tahun ini ekoran terkesan oleh risiko pada pertumbuhan dalam dan luar negara. Bank pusat Australia pada Rabu lebih terbuka berkenaan pemotongan kadar apabila menyedari risiko terhadap pertumbuhan ekonomi setelah mengekalkan dasar pengetatan untuk sekian lama dan melihat pada penurunan pada matawang Australia.
Matawang dolar USD pula masih dilihat kehilangan momentum pengukuhan nilainya di mana penganalisis pasaran berpendapat Federal Reserve mengambil langkah yang lebih bersifat dovish berkenaan tindakan kenaikan pada kadar faedah di Amerika Syarikat. Sejak tahun lalu, USD menunjukkan pengukuhan ketara dengan kadar faedah yang tinggi serta ekonomi yang bergerak rancak. Namun, corak pergerakan nilai matawang tersebut mula berubah sebelum perubahan polisi oleh FED minggu lalu berikutan kebimbangan terhadap isu perang dagang antara China dan Amerika Syarikat yang memberi tekanan terhadap pertumbuhan ekonomi.
 Pound Sterling mendatar sejak dagangan Rabu semalam dengan laporan bahawa Perdana Menteri Britain, Theresa May masih berusaha untuk memujuk Kesatuan Eropah untuk mengubah perjanjian Brexit bagi mengelakkan situasi pengunduran Britain dari Kesatuan Eropah dengan langkah yang tidak sesuai. Tumpuan untuk GBP hari ini adalah terhadap penetapan dasar monetari yang dijangka akan mengekalkan kadar faedah sedia ada dengan nada yang berwaspada ekoran ketidaktentuan pada isu Brexit.
Matawang dolar New Zealand pula didagangkan berisiko pada sesi pasaran Asia hari ini setelah data ekonomi yang dikeluarkan awal pagi tadi. Keseluruhan data menunjukkan bacaan yang lemah di mana kadar pengangguran lebih menjadi tumpuan apabila mencatatkan angka bacaan yang meningkat dan menunjukkan masih ramai yang masih belum mendapatkan pekerjaan pada bulan Januari.


Analisis GOLD – Pergerakan Perlahan Harga Buat Pelabur Lebih Waspada

Harga emas pada minggu ini masih gagal melepasi paras $1,900 apabila paras harga tersebut berjaya dicapai pada awal sesi Asia semalam sebelum harga kembali susut semula.
Pada carta harga XAU/USD yang mengukur nilai emas berbanding US dolar melihatkan cubaan kenaikan harga untuk 2 minggu berturut-turut namun gagal kekal berada di atas paras $1,900 hanya sekadar mengujinya sahaja.
Faktor penyusutan nilai dagangan emas minggu ini dilihat bersandarkan pada perkembangan pakej rangsangan ekonomi Amerika Syarikat (AS) setelah Presiden Donald Trump menandatangani pakej tersebut.
Menambahkan lagi kegembiraan rakyat AS apabila bantuan $600 bakal ditingkatkan kepada $2,000 selepas Dewan Perwakilan meluluskan cadangan tersebut setelah dikritik Trump sebelum ini.
Sentimen positif tersebut telah memulihkan keyakinan pelabur dalam pasaran sekaligus mendorong pelabur melepaskan pegangan aset safe-haven dan beralih kepada pasaran berpulangan tinggi.
Dapat dilihat harga emas kembali susut namun masih disokong di atas paras 1875.00 dengan pergerakan harga lebih perlahan pada Selasa.
 Penurunan harga di bawah paras sokongan 1875.00 akan mendorong harga bergerak susut lebih rendah menuju zon RBS (resistance become support) sekitar 1850.00.
Namun jika harga kembali pamerkan lonjakan semula, paras rintangan 1900.00 akan kembali diuji sekali lagi.
Melepasi paras penting tersebut, pelabur akan memberi memantau paras-paras tumpuan seterusnya seperti di zon harga 1910.00 dan 1938.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal USD/JPY – Timeframe H1 – 9/1/2019

Walaupun matawang USD menunjukkan kenaikan nilainya berbanding matawang utama yang lain, namun masih gagal untuk memberi tekanan terhadap Yen di mana jika dilihat pergerakan harga pada chart pasangan matawang USD/JPY untuk sesi dagangan semalam, harga membuat kenaikan dari paras Magic Pivot menuju ke paras resistance MagicR1 pada indicator Moshed Magic Line semalam. Namun harga yang menguji paras tersebut beberapa kali kemudiannya kembali ditekan semula ke paras Magic Pivot semalam.
Pada sesi pasaran Asia pagi ini, harga didagangkan di sekitar paras Magic Pivot 108.742 hari ini dan menghampiri paras resistance 109.052 (MagicR1) namun masih menunjukkan pergerakan perlahan sehingga menjelang pembukaan sesi pasaran Eropah. Jika harga berjaya melonjak melepasi paras resistance MagicR1 harga bakal menguji paras tumpuan harga pada 109.398 (MagicR2). Pergerakan yang diteruskan harga ke paras lebih tinggi berkemungkinan akan menyentuh pula paras resistance yang berada pada 109.708 (MagicR3).
Sebaliknya, jika harga bergerak turun lebih rendah dari paras Magic Pivot hari ini, penurunan awal harga dilihat akan menuju ke paras support terdekat iaitu pada 108.396 (MagicS1). Kemudian, harga yang meneruskan penurunan akan menguji pula paras support pada 108.086 (MagicS2) yang diuji pada awal dagangan minggu ini. Seterusnya, jika harga masih ditekan ke paras lebih rendah lagi, harga dilihat akan menuju pula ke paras support seterusnya pada paras sekitar 107.740 (MagicS3).
 Kawal risiko dalam dagangan anda lebih-lebih lagi menjelang penetapan kadar faedah pada mesyuarat FOMC Khamis ini. Pantau juga perubahan pada sentimen dalam pasaran yang turut mempengaruhi pergerakan harga pada chart pasangan matawang safe-haven USD/JPY. Terus jadikan indicator Moshed Magic Line sebagai indikator tambahan tetap dalam analisis teknikal harian anda untuk mendapatkan hasil analisis yang lebih berkualiti.

Paras support: 108.396, 108.086, 107.740.
Paras resistance: 109.052, 109.398, 109.708.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ngeri! Kekuatan USD Makin Menakutkan Mata wang Lain

US dolar kembali mendapat rentak untuk menyambung pengukuhan apabila pasaran melangkah masuk ke sesi Eropah dan terus membenam kebanyakan mata wang utama ke dasar lautan.
Pertama kali sejak Mei 2002, indeks dolar yang mengukur kekuatan dolar greenback mencapai puncak ketinggian terbaharu 20 tahun pada 112.00 berbanding sekumpulan mata wang utama.
Pasaran pada sesi Eropah telah menyaksikan kelembapan berterusan dalam aktiviti pembuatan dan perkhidmatan di Zon Eropah dan UK pada bulan September yang dilemahkan oleh penurunan permintaan dan kos yang tinggi.
Catatan menyuramkan ini telah menambahkan lagi derita buat mata wang euro dan pound yang sudah sedia terkesan dengan dagangan US dolar yang lebih kuat.
 Dalam keterpaksaan, euro tenggelam ke dasar terendah baharu 20 tahun, manakala pound pula ke titik terlemah 37 tahun baharu berbanding dolar greenback.
Sementara itu, yen kembali goyah dengan peningkatan US dolar pada sesi Eropah, menyebabkannya terpaksa menghapuskan beberapa keuntungan yang diraih selepas campur tangan diumumkan oleh Jepun pada Khamis.
Di sisi lain, dolar Aussie dan New Zealand juga kembali merosot ke paras terendah lebih dua tahun selepas terkesan dengan pengukuhan US dolar.
Kini, menjadi tumpuan pelabur seterusnya adalah penerbitan laporan perkhidmatan dan pembuatan Amerika Syarikat serta data jualan runcit Kanada.


Inflasi China Merosot! Adakah Ini Bermaksud Ekonomi Lemah?

Pergerakan mata wang sensitif risiko terbatas pada sesi Asia selepas menyaksikan penerbitan data inflasi China yang mengecewakan pada Januari.
Indeks harga pengguna (CPI) jatuh di bawah jangkaan pasaran dengan hanya mencatat peningkatan sebanyak 0.9% pada bulan lalu berbanding ramalan kenaikan 1.0%. Angka tersebut juga menunjukkan penurunan daripada 1.5% yang dicatatkan bulan sebelumnya.
Ini secara tidak langsung memberi peluang kepada penggubal dasar People’s Bank of China (PBOC) untuk terus melaksanakan pelonggaran monetarinya di tengah penularan varian Omicron yang meningkat.
 Akibat polisi ‘sifar Covid-19’ yang dilaksanakan oleh Beijing, beberapa aktiviti ekonomi terus menunjukkan pertumbuhan perlahan berikutan permintaan penggunaan yang lemah.
Dalam pada itu, indeks harga pengeluar (PPI) China turut menunjukkan kemerosotan dengan menurun 9.1% daripada 10.3% sebelumnya, dan meleset dari jangkaan untuk meningkat 9.5%.
Reaksi yang ditunjukkan oleh dolar Aussie menyaksikan mata wang itu sedikit berubah dengan didagangkan stabil pada 0.71500 berbanding US dolar. Ia sebelum ini meningkat selepas kebimbangan terhadap krisis geopolitik Rusia dan Ukraine berkurangan.
Sementara itu, dolar kiwi pula sedikit susut dengan berlegar di sekitar harga 0.6620 berbanding greenback. Pergerakan kiwi terus dipengaruhi oleh sentimen semasa dalam pasaran memandangkan tiada data ekonomi utama dari New Zealand diterbitkan minggu ini.


Ulasan Ucapan Trump Di Hadapan Kongres Pagi Tadi

Dalam ucapan Presdien Trump kepada Kongres pagi tadi, beliau berikrar akan berusaha memberi faedah kepada rakyat dari golongan pertengahan (middle class) dengan pemansuhan ‘Obamacare‘ dan juga pemotongan cukai.
“Keyakinan semakin memuncak yang telah menggantikan impian yang mustahil dalam genggaman kita”, kata Trump kepada Kongres dalam ucapan pertamanya.
Trump juga mempertahankan pendiriannya yang mengeluarkan Amerika Syarikat dari perjanjian TPPA dan juga pembinaan sempadan Mexico.
 Katanya lagi, “Dengan memperbaharui undang-undang imigrasi, kita akan menaikkan gaji, mengurangkan pengangguran, menjimatkan berbillion dolar, dan menjadikan komuniti kita lebih selamat untuk semua orang”.
Dalam 40 hari pertama beliau di White House, Trump telah membuat banyak ‘arahan eksekutif’ yang berkaitan dengan imigrasi, perdagangan dan hinggala kepada hal seperti regulasi. Presiden Trump telah berjanji akan mengukuhkan ekonomi dengan menyediakan banyak peluang pekerjaan hasil dari pendian ‘protectionist‘ dan juga projek infrastruktur besar-besaran.
Tidak lupa juga tentang pendirian percukaian beliau, Trump memberitahu Kongres bahawa syarikat-syarikat di US dikenakan dengan cukai yang paling tinggi di dunia. Minggu lalu, Setiausaha Perbendaharaan US yang baru, Steve Mnuchin mengatakan ‘perubahan cukai’ adalah keutamaan pentadbiran baru US.
Secara keseluruhan, pasaran masih lagi belum mendapat penjelasan yang lebih jelas tentang perubahan cukai dan rangsangan fiskal beliau. Walaubagaimanapun, pendirian dan janji beliau bagi menambahkan pekerjaan dan mengurangkan pengangguran adalah positif kepada US dolar di samping perubahan cukai kepada rakyat US. Kita dapat lihat penguatan US dolar sejak pagi tadi sehinggalah pada ketika artikel in ditulis.


Harapan Berkecai! Sempadan Kanada-AS Masih Tak Boleh Buka

Amerika Syarikat melanjutkan sekatan penutupan di sempadannya dengan Kanada dan Mexico untuk perjalanan yang tidak penting sehingga sekurang-kurangnya pada 21 Julai, menurut Jabatan Keselamatan Dalam Negeri AS pada hari Ahad.
Perpanjangan selama 30 hari tersebut, menyusuli pengumuman Kanada melalui satu ciapan di laman Twitter pada hari Jumaat lepas untuk melanjutkan sekatan di sempadannya kepada AS yang telah berkuatkuasa sejak Mac 2020.
Kerajaan AS telah mengadakan pertemuan kumpulan kerja dengan Kanada dan Mexico bagi membuat keputusan ini pada minggu lalu, dan merancang untuk mengadakan pertemuan selanjutnya setiap dua minggu.
 AS telah berdepan tekanan besar selepas sebilangan penggubal undang-undang AS dan komuniti sempadan yang terjejas teruk akibat penutupan itu menggesa untuk melonggarkannya menjelang musim panas.
Kanada juga mendapat tekanan daripada syarikat-syarikat dan industri pelancongan untuk mengurangkan langkah sekatan tersebut yang kini telah memasuki bulan ke 16.
Bagaimanapun, Perdana Menteri Kanada, Justin Trudeau tetap tegas mengatakan bahawa sempadan akan terus ditutup sehingga 75% rakyat Kanada telah menerima dos pertama vaksin Covid-19 dan 20% telah diberikan kedua-duanya.
Dolar Kanada terus didagangkan susut di paras terendah hampir dua bulan susulan laporan ini, selain turut dihimpit oleh dagangan US dolar yang kuat di sekitar 1.24700


Data Pertumbuhan GDP UK Positif, Gbp/Usd Gagal Menguat

Bacaan awal bagi pertumbuhan ekonomi suku ke-empat UK (Q4 GDP) merekodkan peningkatan sebanyak 0.6% lebih dari jangkaan 0.5% dengan pertumbuhan tahunan pada kadar 2.2% yang juga lebih dari jangkaan 2.1%. Bacaan kali ini adalah peningkatan positif 16 kali berturut-turut dalam kiraan suku-tahunan.
Sektor perkhidmatan paling banyak menyumbang kepada kenaikan kali ini dengan peningkatan 0.8% pada suku sama dan 3% pertumbuhan dari tahun ke tahun. Terdapat peningkatan yang tinggi dalam jualan borong dan runcit dengan sektor pelancongan juga menyumbang kenaikan yang signifikan.
Walaupun sektor pembuatan merekodkan bacaan positif dengan pertumbuhan 0.7%, tetapi pertumbuhan sektor ini secara keseluruhan adalah sedikit berikutan kelemahan dalam sektor minyak yang sedang dalam proses baik pulih.
 Data yang dikeluarkan hari ini akan mengekalkan keyakinan dalam pertumbuhan jangka pendek, walaupun jangkaan pertumbuhan akan semakin perlahan tahun ini. Terdapat tanda peningkatan dalam ramalan pertumbuhan Bank of England dalam laporan inflasi yang akan dikeluarkan minggu depan.
Spekulasi kepada pengetatan polisi BoE akan semakin memuncak, jika ramalan inflasi dinaikkan dalam laporan itu nanti.
Pound menguat sejurus data ini dikeluarkan, tetapi gagal mengekalkan posisi di atas dan ketika ini Gbp dilihat melemah sejak data ini dikeluarkan.


Analisis Teknikal GBP/USD – Timeframe H1 – 28/3/2018

Seperti jangkaan, harga GBP/USD mulai bearish selepas ia melakukan retracement. Setakat ini ia mulai bearish hampir 50 pips dan berpotensi membentuk pattern head & shoulder sekiranya melakukan clean breakout 1.4080.
 Jadi selagi ia tidak breakout Key Resistance, kebarangkalian masih dijangka ia akan melakukan penurunan. Dan jika brekaout 1.4080, GBP/USD akan bearish ke harga yang lebih rendah 1.3990/1.4000. Walaubagaimanapun, jika ia breakout Key Resistance 1.4240, pergerakan GBP/USD akan mulai meneruskan lagi kenaikan.
Oleh itu, penting untuk memperhatikan pergerakan semasa GBP/USD ketika ini samaada ia akan breakout ke arah bullish/bearish dan peluang yang boleh diperhatikan adalah retracement selepas ia breakout.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI